text:
गंगा, गंगा-यमुना आ सरस्वती – तीन प्रकारक बियाह वा दांपत्य
गंगा , यमुना आ सरस्वती नदी के नाम त हम सभ जनैत छी.
सत्य कहू त – इ तीनु नदी तीन तरहक दाम्पत्य वा बियाह के प्रकार अछि.
बियाह के तीन प्रकार होइत छैक:
१. गंगा
२. गंगा-यमुना
३. सरस्वती
१. गंगा बियाह
गंगा नदी के उद्गम दू टा नदी भगिरथी आ अलकनंदा के मिलि क भेल छैक.
भगिरथी नदी के उद्गम गंगोत्री छैक आ लगभग २०५ किलोमीटर के अपन स्वतंत्र पहिचान छैक. अलकनंदा नदी के उद्गम सप्त्पंथ छैक आ लगभग १९० किलोमीटर के अपन स्वतंत्र पहिचान छैक.
दुनु नदी अपन मस्ती करैत – अप्पन-अप्पन बचपन आ जवानी के भाई-बंधू-सखी-बहिनपा [बहुत रास नदी सभ, दुनु किनार पर जंगल आ पहाड़ सभ] – के संग जिनगी बिताबैत रुद्रप्रयाग तकि के सफ़र तय करैत छथि.
रुद्रप्रयाग में दुनु के मिलन होइत छन्हि – आ दुनु अप्पन पहिचान आ किनार छोडि – गंगा मे परिवर्तित भ आगा बढ़ि जाइत छथि – नव जीवन, नव रूप, नव पहिचान – जीवन पर्यंत.
२. गंगा – यमुना बियाह
गंगा रुद्रप्रयाग में जन्म लैत छथि – आ पहाड़ में यौवन के मस्ती करैत – मैदानी क्षेत्र में अपन जिम्मेदारी के निर्वहन करैत आगा बढ़ैत छथि.
यमुना यमुनोत्री में जन्म लैत छथि – आ पहाड़ में यौवन के मस्ती करैत – मैदानी क्षेत्र में अपन जिम्मेदारी के निर्वहन करैत आगा बढ़ैत छथि.
गंगा आ यमुना के मिलन प्रयाग में होइत छैक – यमुना, गंगा में पूर्ण रूपेण समर्पित भ जाइत छथि – अप्पन पहिचान आ किनार छोडि – आ जीवन पर्यंत अपन पहिचान गंगा में समर्पित क दैत छथिन्ह.
अपना संस्कृति में गंगा-यमुना मिलन के बड्ड दिव्य मानल जाइत छैक – एहन संगम के दर्शन आ प्राप्ति के बड्ड लालसा.
३. सरस्वती बियाह
ओना त लोकोक्ति आ वेद में सरस्वती के सेहो गंगा में मिलल बताओल जाइत छैक – मुदा आइ केओ विश्वास करबा लेल तैयार नहिं.
सरस्वती नदी के उद्गम शिवालिक में छैक – सरस्वती नदीक दुनु किनार – अप्पन अप्पन पहिचान – अप्पन-अप्पन बचपन आ जवानी के भाई-बंधू-सखी-बहिनपा [दुनु किनार पर जंगल, पहाड़ आ गाम-घर सभ] के छोड़बा लेल तैयार नहिं.
दुनु किनार – अप्पन अप्पन पहिचान – अप्पन-अप्पन बचपन आ जवानी के भाई-बंधू-सखी-बहिनपा के याद में मन्त्रमुग्ध.
कहल जाइत छैक जे कहियो – टोंस, यमुना आ सतलज नदी सरस्वती के संगे-संग बहैत छल – समय बितलैक – सभ सहयोगी नदी – या त कोनो नदी के संग मिलि नव पहचान बनेलक या फेर ककरो संग मिलि अपन पहिचान समर्पित केलक.
मुदा सरस्वती के दुन्नु किनार – अप्पन अप्पन पहिचान – अप्पन-अप्पन बचपन आ जवानी के भाई-बंधू-सखी-बहिनपा के याद में मन्त्रमुग्ध.
आब सरस्वती नदी के अस्तित्व के केओ स्वीकार करबा लेल तैयार नहिं – केओ ओकरा घग्घर कहैत छैक, केओ ओकरा हरका – केओ ओकरा नदी मानबाक लेल तैयार नहिं.


c: text/html

text:
बदलल विश्व परिप्रेक्ष्य आ समकालीन सन्दर्भमे नेपाल एखन आन्दोलन आ परिवर्त्तनक सृजनात्मक संस्कृतिस
गुजरि रहल अछि । नव संरचना विकास आ सामाजिक-सांस्कृतिक रुपान्तरणक उद्वेगित क्रममे देखल जा रहल
अछि जे ज्ञान-विज्ञान आ शिक्षाक क्षेत्र एव परिधि अति व्यापक आ विस्तारित भ रहल अछि । वैश्वीकरणक एहि
दौडमे संसार एखन माउसक क्लिकपर त्वराय चलि
पठन-पाठन, अध्ययन-अनुसन्धानक क्षेत्र एवं सन्दर्भ सेहो व्यापक पाबए । दक्ष जनशक्ति उत्पादन एहन क्रियात्मक
एवं गुणात्मक हुअए जे राष्ट्रिय-अन्तराष्ट्रिय बजारमे अपन योग्यता आ प्रतिभाके सार्थक सिद्ध कए सकए ।
सामाजिक-सांस्कृतिक परिवर्त्तनक एहि परिवर्त्तित परिप्रेक्ष्यमे, उच्च शिक्षाक पाठ्यक्रम तथा
शिक्षण-मूल्याकनमे अनिवार्य सान्दर्भिक परिवर्त्तन अपेक्षित अछि । मैथिली केन्द्रिय विभाग एहि सबटा
सत्य-तथ्यके अबगाहि, अकानि अपन पाठ्यक्रम आ शिक्षण-मूल्यांकनक विशिष्ट क्रमके वैज्ञानिक ढंगस' विश्व
बजारमुखी आ सृजनात्मक आवेगक बनएबाक पुनित क्रममे सेहो अछि । मिथिला-मैथिली प्रति, एकर सम्पूर्ण
विकास-निर्माण प्रति एहि ठामक सुधिजन, विद्वत्जन सदैव साकाँक्ष आ प्रतिवद्ध रहल अछि आ हमरा सबहक
हार्दिक इच्छा अछि जे नव निर्माणक क्रममे रहल मैथिली एम ए प्रथम आ द्वितीय वर्षक पाठ्यक्रम तथा
शिक्षण-मूल्याकनमे की केहन परिवर्त्तन आ परिमार्झन कएल जा' सकैछ जकर स्वस्थ्य आ स्वच्छ आभास आ
प्रभाव सृजनात्मक रुपस' जनशक्ति उत्पादनमे अवश्य पडैक, तेहन सल्लाह, सुझाव एवं विचार-प्रस्ताव सुधिजन
विद्वतजनस विनम्रतापूर्वक अपेक्षित अछि ।
पुरना पाठ्यक्रम, जकर परिमार्जन आ परिवर्त्तन अपेक्षित अछि से एहि तरहक अछि -
पाठ्यक्रम निर्माणमे परिवर्त्तन आ परिमार्जनक सल्लाह-सुझावक प्रस्ताव सब पक्षस' अपेक्षित अछिए, विभाग एवं
मैथिली विषय समिति चर्चा एवं जनसमर्थनके लेल चाहि रहल अछि जे पाठ्यक्रममे किछु पेपर आ विषय एहि
तरहे सेहो थपल जा सकैछ –
१. मैथिली साहित्यक इतिहास एवं लोकसाहित्य ६० आ ४० पूर्णांक
२. मैथिली पत्रकारिता
क. पत्रकारिताक सैद्धान्तिक पक्ष २५ पूर्णाक
ख. मैथिली पत्रकारिता ५० ,,
- इतिहास
- प्रिट मिडिया
- इलेक्ट्रोनिक मिडिया आदि
ग. Informational Technology २५ ,,
३. नेपालक मैथिली साहित्यक आधुनिक काल १०० ,,
४. शोध प्रविधि
क. सैद्धान्तिक पक्ष ५० ,,
ख. प्रयोगात्मक क़५० ,,
५. आठ्म पत्र
कवि विशेष विद्यापति/चन्दा झा/यात्री/डा धीरेन्द्र
विधा वा प्रवृति विशेष
६. साहित्य सन्दर्भ
साहित्य आ समाज
साहित्य, संस्कृति आ संस्कार
साहित्य आ राजनीति एवं सत्ता
साहित्य दर्शन आ मूल्यवोध
साहित्य एवं संचार
साहित्य एव कला, विज्ञान
साहित्य एवं अर्थ, रोजगार
परम्परा एवं प्रयोग
आन्दोलन एव परिवर्त्तन
वैश्वीकरण, आधुनिकीकरण आ नव निर्माणक परम्परा
आधुनिक आ उत्तरआधुनिकता
लोकजीवन पद्यति आ परम्परागत मूल्य-मान्यता
मानव अधिकार एवं मानवीयता
युवा, महिला आ दलित विमर्श
लोकगीत- संगीत
वेद,पुराण उपनिषद्

robotstxt: allowed

filter: keep


text:
पटना । देश-विदेश स उत्तर बिहार एनिहार पाहुन सब कए आब स्टार होटल क टोटा नहि रहत। उत्तर बिहार मे ठहरबा लेल स्टार होटल कमी कए दूर करबाक प्रयास तेज क देल गेल अछि। राज्य सरकार उत्तर बिहार मे पर्यटक क बढ़ैत संख्या कए देखैत स्टार होटल क निर्माण पर विशेष जोर द रहल अछि। पहिल चरण मे सरकार अपन अपन होटल कए स्टार होटल क श्रेणी मे अनबाक योजना तैयार केलक अछि। राज्य क पर्यटन सचिव मिहिर कुमार सिंह कहला अछि जे उत्तर बिहार एनिहार पर्यटक क संख्या मे लगातार वृद्धि भ रहल अछि। एहि साल पर्यटक क संख्या मे आओर वृद्धि हेबाक अनुमान अछि। पर्यटक क बढ़ैत संख्या कए देखैत उत्तर बिहार मे स्टार होटल क आवश्यकता बढल जा रहल अछि। एकरा देखैत सरकार पहिने अपन होटल कए स्टार होटल मे बदलबाक योजना पर काज शुरू क देलक अछि। एहि योजना मे बिहार स्टेट टूरिज्म डेवलपमेंट कारपोशन (बीएसटीडीसी) क लक्ष्मी विहार (मुजफ्फरपुर) कए शामिल कैल गेल अछि। ओना बिहार सरकार होटल कौटिल्य विहार (पटना), विष्णु विहार (गया), सिद्धार्थ विहार (बोधगया) आ तथागत विहार (राजगीर) कए सेहो स्टार होटल मे बदलबाक घोषणा केलक अछि। अधिकारी कहला जे राज्य सरकार गया स्थित विष्णु विहार कए फोर स्टार होटल क श्रेणी मे आनत, जखन कि अन्य होटल कए टू-थ्री स्टार होटल क दर्जा देल जाएत। विभाग क एकटा अधिकारी कहला जे सरकार फिलहाल ओहि होटल कए चिह्नित केलक अछि जेकरा नियम आ कानून क मुताबिक स्टार होटल क रूप मे विकसित कैल जा सकैत अछि। पर्यटन विभाग दिस स स्टार होटल क रूप मे अपग्रेडेशन लेल होटल क मापदंड तय क देल गेल अछि। हालांकि एकरा लेल पहिने स्टेट लेवल ग्रेडेशन कमेटी द्वारा जांच कैल जाएत। राज्य मे पहिने एहन कमेटी नहि छल, मुदा आब जल्द एहन कमेटी क गठन कैल जा रहल अछि आ इ कमेटी एक मास क भीतर अपन काज शुरू क देत। सरकार सेहो मानैत अछि जे उत्तर बिहार मे पर्यटन क विकास क काफी संभावना अछि आ राज्य क अर्थव्यवस्था कए पटरी पर अनबा मे एकर अहम भूमिका भ सकैत अछि। एहि लेल राज्य सरकार पर्यटक क सुविधा मे कोनो कोर कसर नहि छोडत।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa
मुजफ्फरपुर क लक्ष्मी विहार कए भेटत स्टार होटल क दर्जा
पटना । देश-विदेश स उत्तर बिहार एनिहार पाहुन सब कए आब स्टार होटल क टोटा नहि रहत। उत्तर बिहार मे ठहरबा लेल स्टार होटल कमी कए दूर करबाक प्रयास तेज क देल गेल अछि। राज्य सरकार उत्तर बिहार मे पर्यटक क बढ़ैत संख्या कए देखैत स्टार होटल क निर्माण पर विशेष जोर द रहल अछि। पहिल चरण मे सरकार अपन अपन होटल कए स्टार होटल क श्रेणी मे अनबाक योजना तैयार केलक अछि। राज्य क पर्यटन सचिव मिहिर कुमार सिंह कहला अछि जे उत्तर बिहार एनिहार पर्यटक क संख्या मे लगातार वृद्धि भ रहल अछि। एहि साल पर्यटक क संख्या मे आओर वृद्धि हेबाक अनुमान अछि। पर्यटक क बढ़ैत संख्या कए देखैत उत्तर बिहार मे स्टार होटल क आवश्यकता बढल जा रहल अछि। एकरा देखैत सरकार पहिने अपन होटल कए स्टार होटल मे बदलबाक योजना पर काज शुरू क देलक अछि। एहि योजना मे बिहार स्टेट टूरिज्म डेवलपमेंट कारपोशन (बीएसटीडीसी) क लक्ष्मी विहार (मुजफ्फरपुर) कए शामिल कैल गेल अछि। ओना बिहार सरकार होटल कौटिल्य विहार (पटना), विष्णु विहार (गया), सिद्धार्थ विहार (बोधगया) आ तथागत विहार (राजगीर) कए सेहो स्टार होटल मे बदलबाक घोषणा केलक अछि। अधिकारी कहला जे राज्य सरकार गया स्थित विष्णु विहार कए फोर स्टार होटल क श्रेणी मे आनत, जखन कि अन्य होटल कए टू-थ्री स्टार होटल क दर्जा देल जाएत। विभाग क एकटा अधिकारी कहला जे सरकार फिलहाल ओहि होटल कए चिह्नित केलक अछि जेकरा नियम आ कानून क मुताबिक स्टार होटल क रूप मे विकसित कैल जा सकैत अछि। पर्यटन विभाग दिस स स्टार होटल क रूप मे अपग्रेडेशन लेल होटल क मापदंड तय क देल गेल अछि। हालांकि एकरा लेल पहिने स्टेट लेवल ग्रेडेशन कमेटी द्वारा जांच कैल जाएत। राज्य मे पहिने एहन कमेटी नहि छल, मुदा आब जल्द एहन कमेटी क गठन कैल जा रहल अछि आ इ कमेटी एक मास क भीतर अपन काज शुरू क देत। सरकार सेहो मानैत अछि जे उत्तर बिहार मे पर्यटन क विकास क काफी संभावना अछि आ राज्य क अर्थव्यवस्था कए पटरी पर अनबा मे एकर अहम भूमिका भ सकैत अछि। एहि लेल राज्य सरकार पर्यटक क सुविधा मे कोनो कोर कसर नहि छोडत।


text:
Monday, December 31, 2012
Thursday, December 27, 2012
समाज सजल :: जगदीश प्रसाद मण्डल
समाज सजल......
समाज सजल छै छिपाड़-उकट्ठी
छीप-उकठपना बेवसाय बनल छै।
रंग-बिरंग समाज गढ़ि-मढ़ि
रंग-रंग छीप कटैत रहै छै।
भाय यौ, रंग-रंग......।
आस-वियास बनिते जहिना
चोर-माखन कृष्ण कहै छै।
गोप-गोपी बीच उमकि
कहि उमकि उकठपन कहै छै।
भाय यौ, कहि उमकि......।
भावो लोक तहिना भवएमारि सेन्ह काटि कहै छै।
Monday, December 24, 2012
Wednesday, December 19, 2012
हम पुछैत छी
Posted by Gajendra at 12:56 AM 0 comments
निश्तुकी
Posted by Gajendra at 12:56 AM 0 comments
वर्णित रस
Posted by Gajendra at 12:54 AM 0 comments
क्षणप्रभा
Posted by Gajendra at 12:53 AM 0 comments
कलानिधि
Posted by Gajendra at 12:53 AM 0 comments
नव अंशु
Posted by Gajendra at 12:52 AM 0 comments
मोनक बात
Posted by Gajendra at 12:52 AM 0 comments
अर्चिस
Posted by Gajendra at 12:51 AM 0 comments
अम्बरा
Posted by Gajendra at 12:51 AM 0 comments
रातिदिन
Posted by Gajendra at 12:49 AM 0 comments
गीतांजलि
Posted by Gajendra at 12:48 AM 0 comments
Friday, November 23, 2012
विदेह मैथिली पद्य
Posted by Gajendra at 1:50 AM 0 comments
Labels: विदेह मैथिली पद्य
Saturday, September 29, 2012
दृष्टिकोण :: शिव कुमार झा 'टिल्लू'
दृष्टिकोण
हिआक दू गोट रूप
अवलोकन आ वाचन
पहिलुक मात्र अपनहि लेल
दोसर समाजकेँ जनेबाक लेल
पहिलुक जौं सद्गमनीय
स्व-संतोष आ कल्याणकारी जीवन
ओहेन व्यक्तिमे
दोसरक कोनो आवश्यकता नै
हमर जीवन “पोथीक फूजल पन्ना”
सभ वाचन दइत
पोथीक आखरक संग-संग
जौं पटल अर्थात् पृष्ठ कारी
केना आखर देखाएत?
एहेन फूजल अर्न्तमनक
कोनो प्रयोजन नै
मनसा-वाचा कर्मना
तीनू त्रिवेणीक धार जकाँ
विलग... छिड़िआएल...
ई बेवस्थाक फेर नै
आ ने जाति-वंशक प्रभाव
जौं रहितए तँ बैरमखाँक आंगनमे
रहीम फुदकैत केना?
जखन गुरुजीक मुखसँ
पहिल बेर सुनलौं
आश्चर्य लगल छल
डार्विन जौं ई सुनितए
तँ वंश-सिद्धान्त नै लिखतए
किएक अछि दृष्टिकोणक फेरि?
ई मात्र अर्थयुगक विजय
सभ आगू जेबाक लेल
बपहारि काटि रहल
नीक गुण-धर्मसँ
नीक बाटपर नै
कुकरम करब मुदा
सभसँ आगू नाचब
पथ्य स्वादहीन होइछ
बाबाकेँ ब्रह्मपहरमे
दुग्ध पानक अभ्यास छलनि
हमहूँ प्रयास कएलौं
दूध तँ िनरंतर नै रहि सकल
मुदा! सुरापान धरि
अवश्य करए लगलौं
अपने टा नै
समाजक जातिक भारसँ
दाबल भरिआक बीच
कुहरैत संस्कारी दिलीप
कोनो राज पुत्र नै
रैदासक वंशज दिलीप
खूब पढ़ैत छल
हम घुमैत छलौं
आब ओकरो सिखा देलिऐ
दुनू पिबैत छी
वाह रे मनुक्खक मोन
ऐ सँ नीक चाली
नोन देखिते बाट बदलि लइत
हम मनुक्ख छी
आर्यावर्त्तक वैदिक
सनातन पालक
पुरुष सूक्तसँ देल उपाधि
ब्रह्मकुलक पूत
हमहीं भँसै छी
कोनो ने मानवताक भीत ससरए
नानक-रैदास ईसा बुद्ध
परशुराम बुद्ध कृष्ण राम
सुरगण कुहरि रहल
रहीमक अस्तित्व वाम
अंतमे कनै छी
देखि अवोध चिलका बिलखइए
अपन संग दोसरोक कल्याण
नै सोचलौं
की भेटल
मनु-वंशकेँ नाश कऽ देलौं
तँए जे देखू वएह सोचू
वएह अर्न्तमन सएह वाचन
नीक केलक नीक भेटल
अधलाह परिणाम स्वत: भोगैए
ईश्वर छैक की नै
विषय गौण बुझू
मुदा! प्रकृति तँ अवश्य
जकर डांगमे कोनो ध्वनि नै
अधलाह परिणाम भोगबे करत
अधरकेँ हिआसँ जोड़ि
हमर दृष्टकोण नीक
चिचिआउ नै
सोचू.....
अान्हर रहू मुदा
सबहक कल्याण करू
जौं एतेक शक्ति नै
तँ अपने कल्याण करू
जहानमे दृष्टिकोण विहान
अवश्य अाएत।
Tuesday, September 4, 2012
गीत- रामभरोस कापड़ि भ्रमर
रामभरोस कापड़ि भ्रमर, १९५१-। जन्म-बघचौरा, जिला धनुषा (नेपाल)। बन्नकोठरी: औनाइत धुँआ (कविता संग्रह), नहि, आब नहि (दीर्घ कविता), तोरा संगे जएबौ रे कुजबा (कथा संग्रह, मैथिली अकादमी पटना, १९८४), मोमक पघलैत अधर (गीत, गजल संग्रह, १९८३), अप्पन अनचिन्हार (कविता संग्रह, १९९० ई.), रानी चन्द्रावती (नाटक), एकटा आओर बसन्त (नाटक), महिषासुर मुर्दाबाद एवं अन्य नाटक (नाटक संग्रह), अन्ततः (कथा-संग्रह), मैथिली संस्कृति बीच रमाउंदा (सांस्कृतिक निबन्ध सभक संग्रह), बिसरल-बिसरल सन (कविता-संग्रह), जनकपुर लोक चित्र (मिथिला पेंटिङ्गस), लोक नाट्य: जट-जटिन (अनुसन्धान)। नेपाल प्रज्ञा प्रतिष्ठानक सदस्यता- श्री राम भरोस कापड़ि 'भ्रमर' (२०१०)।
गीत
ओ पवन, झिहिर झिहिर बहैत जाउ
छूबि बताउ कने, पिया छथि कतए केकरा संग
वर्षहु गेला भेलनि, सुधिबुधि किछु ने छन्हि!
दिन भेल पहाड, दुख भेल जीवनक अंग।
निष्ठूर समाज चाहे, नोचि नोचि खाइ जेना
शेरक भूख बनल जवानीक तरंग जेना
चारुभर शिकारी ताकमे बैसल अछि
रहल ने कोनो उमंग!
ओ पवन, पिया छथि कतए केकरा संग!!
अधिकारक बात सभ लागु ने भेल कखनो
नारीक बेथा-कथा कमैनीक धंधा एखनो
जान जोखिम बनल कतए धरि घींचब
त्यागब प्राण वियोगे कन्त!
ओ पवन, पिया छथि कतए केकरा संग!!
जानि जानि आगिसँ खेली केना हम
शक्ति भरल मुदा तौली केना हम
शील, सुशील मिथिला केर ललना
पतिक परोक्ष भेल शिथिल तरंग!
ओ पवन, पिया छथि कतए, केकरा संग!!
Posted by Gajendra at 8:58 AM 0 comments
Labels: रामभरोस कापड़ि भ्रमर
कामिनी कामायनी -वसन्त
नाचि रहल नव नव तरंग
नूतन वसंत नूतन वसंत।
नव ताल वृन्द नव छाग फाग
नव गेह देह नव पात साग।
नव बाट हाट नव प्रीत गीत
नव लाेभ क्षाेभ नव हास्य रूदन
नवनीत रूप नव कमल नयन।
मन हर्षित भऽ नितराति कहल
आएल वसंत नवका वसंत।
नव सखी सखा नव मधुर रास
नवका सूरूज नवका प्रकाश।
नव तालमेल नव धूर खेल
नव जान माल नव वृद्ध बाल।
सभ तर मदमातल छै अनंग
नव नव वसंत नूतन वसंत़।
नव स्वप्न नयनमे उठल उठल
उल्लास हियमे भरल भरल।
रज कणसँ झाँकैत अछि पर्यन्त
नवका वसंत नवका वसंत।
नव कुसुम कली सकुचाए उठल
मदमस्त भ्रमर मँडराए रहल
कुहुक काेयलिया गाबि रहल
रस रंग सुधा बरसाय रहल।
अल्हड बसात चलै सनन सनन
गमकि उठल नंदन कानन।
आएल गाएल मन माेहि चलल
नूतन वसंत नव नव वसंत।
Posted by Gajendra at 8:57 AM 0 comments
Labels: कामिनी कामायनी
सहास- इन्द्रभूषण कुमार
इन्द्रभूषण कुमार, पिताक नाओं- स्व. पुलकित साहु, गाम- लक्ष्मिनियाँ, पोस्ट- छजना, भाया- नरहिया, जिला- मधुबनी (बिहार)
सहास
भऽ रहल छल आयोजन काव्यपाठक
जुटल छल कविलोकनि सभ भागक
समाप्त भेल औपचारिकता
पढ़ए लागल कवि सभ अपन-अपन कविता।
बहुत रास कवि बहुत रंगक कविता
कियो मोहित छल नायिकाक सुनर गालपर
कियो व्यथित छल प्रेयषीक बदलल बेवहारपर
कियो छलथि क्रांतिक झंडा उठौने
कियो रहथि भ्रष्टाचारी सभकेँ भरिमन गरियौने।
अनमनस्यक भऽ कऽ हमहूँ सुनैत रहौं
कियो सूतल नै माने तँए
निक-बहुत-निक करैत रहौं।
अचानक मंचपर अवतरित भेल एक नारी
जेहने देखैमे कारी
पहिरनो रहै तेहने मैल साड़ी।
शुरू केलक अटकि-अटकि कऽ बाजनाइ
नै आबैत छल ओकरा शब्दक जाल बुननाइ
मुदा चेहरापर तेज छल
मनमे उत्साहक अतिरेक छल
भय नै, जँ कहि हुसब
श्रोता सभ भरिमन दूसत।
नै लय रहै ने रहै छंदक सुन्दरता
तैयो सभ प्रसन्न भऽ समवेत स्वरमे
केलथि हुनकर प्रयासक प्रशंसा।
जे कहि नै सकल शब्द
प्रयास ओकर कहलक
लागत नै कठिन
चाहे लक्ष्य हुअए किछु खास
बस राखि भरोसा अनपनापर
करी बढ़बाक सहास।
Posted by Gajendra at 8:56 AM 0 comments
Labels: इन्द्रभूषण कुमार
कुसुम ठाकुर - हाइकू/ शेनर्यू
हाइकू छैक/ विधा सरल तैयो/ रचि ज्यों पाबि।
हमरा लेल/ गर्वक गप्प बस/ हमहुँ जानि।
नहि बुझै छी/ ई विधाक लिखब/ कोन आखर।
सलिल जीक/ ई मार्ग प्रदर्शन/ भेटल जानी।
मोन प्रसन्न/ भेटल नव विधा/ छी तैयो शिष्या।
डेग बढ़ल/ सोचि नहि छोड़ब/ ज्यों दी आशीष।
आस बनल/ अछि अहाँक अम्बे/ हम टूगर।
ध्यान धरब/ हम केना आ नहि/ सूझे तइयो।
पाप बहुत/ हम कएने छी हे/ अहिंक धीया।
जाएब कतए/ आब नहि सूझए/ करू उद्धार।
Posted by Gajendra at 8:54 AM 0 comments
Labels: कुसुम ठाकुर
ओइ दिन - मृदुला प्रधान
मृदुला प्रधान
ओइ दिन
ओइ दिन..
सभासँ अबैत काल
ओझा भेटलाह,
कहए लगलाह-
मैथिली बजैत छी तँ
मैथिलीमे किअए ने
लिखैत छी?
एतबा सुनितहि
कलम जे सुगबुगाएल से
रुकबाक
नामे नै लैत अछि, किन्तु
बचपनमे सुनल,
दू-चारिटा
शब्दक प्रयोगसँ
की कविता लिखब
संभव थिक?
सएह भाव
जुटाबए लगलौं
डायरीमे,
नाना प्रकारक बात,
कुसियारक खेत
इजोरिया राति,
भानस-घर तँ
भगजोगनीक बात।
नेना -भुटकाक
धम-गज्जड़मे
कोइलीक बोली
सुनए लगलौं,
भिनसरे उठि कऽ
एम्हर-ओम्हर
टहलए लगलौं.....
बटुआमे राखि कऽ
सरोता-सुपारी,
हातामे बैस कऽ
तकैत छी फुलबारी।
सेनुरिया आमक रंग
सतपुतिया बैगनक बारी,
चिनिया
केराक घौड़
गोबरक पथारी।
पाकल छै कटहर,
सोहिजन जुआएल छै,
अड़हुल-कनैल बीच
नेबो गमगमाएल छै।
कविताक बीचमे
ऐ सबहक की प्रयोजन?
अनर्गल बातसँ
ओझा बिगड़ियो जेताह,
थोड़-बहुत जे
इज्जत अछि,
सेहो उतारि देताह.
गाए, नेरु, कुकुड़, बिलाड़ि
सबहक बोलियोक बारेमे
लिखल जा सकैत छै किन्तु
से सभ,
पढ़एबला चाही,
सौराठक मेलाक
प्रसंग लिखू तँ
बुझएबला चाही।
कखनो हरिमोहन झाक
‘बुच्ची दाइ' आ ‘खट्टर कका'क
बारेमे सोचैत छी तँ
कखनो ‘प्रणम्य-देवता'क चारू
‘विकट-पाहुन’केँ ठाढ़ पबै छी।
कखनो लहेरियासराइक
दोकानमे,
ससुर-जमाए-सारक बीच
कोट लऽ कऽ
तकरार, तँ कखनो होलीक
तरंगमे,
‘अंगरेजिया बाबूक
सिंगार।
सभटा दृश्य,
आँखिक सोझाँ
एखन पर्यन्त
नाचि रहल अछि।
‘कन्यादान 'सँ लऽ कऽ
‘द्विरागमन' तक,
खोजैत चलै छी
कविताक सामग्री,
अंगना, ओसारा, भिंडा, पोखरि
चुनैत चलै छी,
कविताक सामग्री .
शनैः शनैः
शब्दक पेटारी,
नापि-तोलि कऽ
भरि रहल छी,
जोड़ैत-जोड़ैत
अइठाम-ओइठाम,
हेर-फेर
करि रहल छी .
जइ दिन ,
अहाँ लोकनिक समक्ष,
परसै जकाँ किछु
फुइज जाएत ,
इंजुरीमे लऽ कऽ,
उपस्थित भऽ जाएब,
यदि कोनो भांगठ रहि जाए तँ
हे मैथिल कवि-गण,
पहिनहि
छमा दऽ दै जाएब।
Posted by Gajendra at 8:53 AM 0 comments
Labels: मृदुला प्रधान
कालीनाथ ठाकुर- अभिशाप बापक पाप- कुण्डलिया
कालीनाथ ठाकुर, सर्वसीमा, दरभंगा, बिहार।
अभिशाप बापक पाप
कुण्डलिया
१
पण्डितजी दण्डित भेलाह जखनहि कन्या पाँच
पूर्व जन्मक कर्म फल, वा विधिक कोनो ई जाँच।
विधिक कोनो ई जाँच, यएह चर्चा भरि गामक
लाबथु नोट निकालि जत्ते सम्पत्ति छन्हि मामक।
पनही गेलनि खियाए, कतौ नै बैसलनि गोरा
धन्यवादक पात्र छथि ‘‘कलियुिग”क घोड़ा।
२
सत, रज, तम, सभ व्यर्थ थीक शिक्षा शील स्वभाव
गुण एकहि अछि अर्थ गुण अवगुण अर्थाभाव
अवगुण अर्थाभाव भाव नै अछि गुण रूपक
कन्या कारी, गोर, मूर्ख वा दिव्य स्वरूपक।
मायक दूधक दाम जोड़ि गनबौता टाका
पुत्र हुनक गामक गौरव से कहलथि काका
३
बीतल शुद्ध आषाढक अगहन वैशाख।
पहिल कुलच्छन बुझलनि, जखने घुरि एला सौराठ॥
घुरि एला सौराठ हाट करथु बेचारे
विधिक लिखल के मेटल आब रहि जेता कुमारे॥
छोरलनि बीस हजार, लोभमे तीस हजारक।
कए रहला गणना जोतखी, ऐ साल बजारक
४
सुनलनि जखनि सुषेणसँ, दहेज निरोधी न्यूज
तखनहि जेना दिमाग केर ढिबरी भऽ गेल फ्यूज
ढिबरी भऽ गेल फ्यूज बराति कन्यागत दुनू
घटकैती के करत घटक केर हाल ने सुनू
बरक हाथ कनियाँ बरियातीक हाथ हथकड़,
सरियी सभ करथु दौग-बड़हा कचहरी।
५
लूटन झा तँ लूटि गेला कए दूइ कन्यादान
मोछ पिजौनहि रहि गेलाह करता की बरदान?
करता की बरदान चोट छन्हि नगदी नोटक
उजरल बरदक हाट प्रथम ई बात कचोटक
घटक राज केर संग करथु बरु तीर्थयात्रा
करथु मन्त्रणा गुप्त मुक्त भऽ सफल सुयात्रा
६
जाति जनौ बाँचत केना? कुल मर्यादा मान
अन्तर्जाति िवयाहमे घोषित नकद ईनाम
घोषित नकद ईनाम संग सर्विस सरकारी
कहय शास्त्र ओ वेद मात्र द्विज छथि अधिकारी
करथु ग्रहण ककरो कन्या हो डोम चमारक
मन डोललनि पण्डित जी के जे उच्च विचारक
७
भेल मनन मन्थन बहुत, ई समाज केर पाप!!
की दहेज बनले रहत समाजक अभिशाप!!
समाजक अभिशाप ब्याज ई पूँजीवादक।
बेच आत्मसम्मान स्वांग धरि कुल मर्यादक
सिद्धान्त नै बेवहारो केर करू प्रदर्शन
तखनहि तँ भऽ सकत रोग उन्मूलन॥
पूर्व जन्मक कर्म फल, वा विधिक कोनो ई जाँच।
विधिक कोनो ई जाँच, यएह चर्चा भरि गामक
लाबथु नोट निकालि जत्ते सम्पत्ति छन्हि मामक।
पनही गेलनि खियाए, कतौ नै बैसलनि गोरा
धन्यवादक पात्र छथि ‘‘कलियुिग”क घोड़ा।
२
सत, रज, तम, सभ व्यर्थ थीक शिक्षा शील स्वभाव
गुण एकहि अछि अर्थ गुण अवगुण अर्थाभाव
अवगुण अर्थाभाव भाव नै अछि गुण रूपक
कन्या कारी, गोर, मूर्ख वा दिव्य स्वरूपक।
मायक दूधक दाम जोड़ि गनबौता टाका
पुत्र हुनक गामक गौरव से कहलथि काका
३
बीतल शुद्ध आषाढक अगहन वैशाख।
पहिल कुलच्छन बुझलनि, जखने घुरि एला सौराठ॥
घुरि एला सौराठ हाट करथु बेचारे
विधिक लिखल के मेटल आब रहि जेता कुमारे॥
छोरलनि बीस हजार, लोभमे तीस हजारक।
कए रहला गणना जोतखी, ऐ साल बजारक
४
सुनलनि जखनि सुषेणसँ, दहेज निरोधी न्यूज
तखनहि जेना दिमाग केर ढिबरी भऽ गेल फ्यूज
ढिबरी भऽ गेल फ्यूज बराति कन्यागत दुनू
घटकैती के करत घटक केर हाल ने सुनू
बरक हाथ कनियाँ बरियातीक हाथ हथकड़,
सरियी सभ करथु दौग-बड़हा कचहरी।
५
लूटन झा तँ लूटि गेला कए दूइ कन्यादान
मोछ पिजौनहि रहि गेलाह करता की बरदान?
करता की बरदान चोट छन्हि नगदी नोटक
उजरल बरदक हाट प्रथम ई बात कचोटक
घटक राज केर संग करथु बरु तीर्थयात्रा
करथु मन्त्रणा गुप्त मुक्त भऽ सफल सुयात्रा
६
जाति जनौ बाँचत केना? कुल मर्यादा मान
अन्तर्जाति िवयाहमे घोषित नकद ईनाम
घोषित नकद ईनाम संग सर्विस सरकारी
कहय शास्त्र ओ वेद मात्र द्विज छथि अधिकारी
करथु ग्रहण ककरो कन्या हो डोम चमारक
मन डोललनि पण्डित जी के जे उच्च विचारक
७
भेल मनन मन्थन बहुत, ई समाज केर पाप!!
की दहेज बनले रहत समाजक अभिशाप!!
समाजक अभिशाप ब्याज ई पूँजीवादक।
बेच आत्मसम्मान स्वांग धरि कुल मर्यादक
सिद्धान्त नै बेवहारो केर करू प्रदर्शन
तखनहि तँ भऽ सकत रोग उन्मूलन॥
(सन १९६८ईं.मे रचित दहेज विरोधी रचना)
Posted by Gajendra at 8:52 AM 0 comments
Labels: कालीनाथ ठाकुर
गद्य कविता डॉ. काञ्चीनाथ झा ‘किरण’क नामक अद्वैत मीमांसा- रमेश
रमेश १९६१- ,जन्म स्थान मेंहथ, मधुबनी, बिहार। चर्चित कथाकार ओ कवि। प्रकाशित कृति: समांग, समानांतर, दखल (कथा संग्रह), नागफेनी (गजल संग्रह), संगोर, समवेत स्वरक आगू, कोसी धारक सभ्यता, पाथरपर दूभि (काव्य संग्रह), प्रतिक्रिया (आलोचनात्मक निबंध)।
गद्य कविता
डॉ. काञ्चीनाथ झा ‘किरण’क नामक अद्वैत मीमांसा
अहाँ स्वभिमानी छी, तँ किरण जी छी।
जनमानसक पक्षमे सामाजिक छी, तँ किरणजी छी।
अहाँ किरणजी छी, तँ मह-महाइत मिथिला छी।
अहाँ मह-महाइत मिथिला छी, तँ निश्चिते कह-कह भुम्हूर सन किरणजी छी।
अहाँ मानसिकता आ मोहविरामे ‘सोइत’ छी, तँ किरणजी नै छी। मोहविरामे पञ्जी-प्रबन्धक ‘बाबू साहेब’ छी, तँ किरणजी नहिए टा छी।
अहाँ वास्तवमे ‘जयवार’ छी, तँ चलू कहुना कऽ किरणजी छी।
जँ ब्राह्मण-वर्गीकरणमे कत्तहु टा नै छी अहाँ, तँ जरूर किरणजी छी।
आ जँ दसो दिकपालमे सँ कियो अहाँक पैरबीकार नै छथि, तँ ध्रुव सत्य मानू, अहाँ आर कियो नै, किरणेजी टा छी।
अहाँक मन-बन्ध सुमनजी-अमरजी सँ हुअए, तँ भऽ सकैए, संज्ञा रूपें अथवा मोहविरामे अहाँ साहित्यिक आ धार्मिक ब्राह्मण भऽ जाइ। अहाँक मन-बन्ध मधुप जीसँ हो, तँ निश्छल भक्त-हृदए मैथिल जीवनक लोकगायक अहाँकेँ मानबामे कोनो असौकर्य नै। जँ मणिपद्धजी सँ मन-बन्ध हुअए, तँ, अपनाकेँ मिथिलाक लोक-संस्कृति-चेताक उदात्त उदाहरण बूझि सकैत छी। आ जँ अहाँक मन-बन्ध किरणेजी टासँ हो, तँ सय प्रतिशत मनुक्खक अलावा अहाँ आर किछु भैय्ये नै सकैत छी।
कविवर सीताराम झाक अन्योक्ति-वक्रोक्ति आइयो मिथिलाक जड़ता-जटिलतापर मूड़ी पटकि रहल अछि।
अपन मुक्तिक प्रसंग तकैत आइयो राजकमल मिथिलाक ‘महावन’मे अहुरिया काटि रहल छथि।
बाबा बैद्यनाथकेँ पाथर कहैत आइयो किरण-शिष्य यात्रीक अनवरत ब्रह्माण्ड-विलाप जारी अछि। धूमकेतु ‘मनुक्खक देवत्वे’पर एखनो ‘रिसर्च’ कऽ रहल छथि। मुदा साक्षात् किरणजी आइयो मनुखताक उपेक्षापर गुम्हरैत, पुरातनपंथीकेँ कान पकड़ैत/ माटिक महादेवकेँ छोड़ि मनुक्ख-पूजनक सुस्पष्ट उद्घोषणा कऽ रहल छथि।
अहाँ खट्टर कका छी, तँ, माङुरक झोड़सँ चरणामृत लऽ सकैत छी। मुदा किरणजी जकाँ माङुरक ओही झोड़सँ सर्वहारा वर्गक अरूदा बढ़ेबाक बैदगिरी नै कऽ सकैत छी। अहाँ कञ्चन-जंघासँ कूच-विहार धरिक यात्रा कऽ सकैत छी, मुदा डोमटोलीसँ मुसहरी धरिक नै। अहाँ समाजिक सरोकारमे सुधारवादी भऽ सकैत छी, मुदा, किसान-आन्दोलनकेँ मिथिलाक जमीनपर उतारि परिवर्त्तनकामी नै।
अहाँ भाङ पीब वसंतक स्वागत करब, तँ, अहाँकेँ, बताह कहबामे हुनकर संघर्ष-गीतक भास कनियो बे-उरेब हेबाक प्रश्ने कहाँ अछि? जहिना रूसोक पृष्ठभूमि बिना फ्रांसीसी क्रांति संभव नै छल, तहिना ‘मधुरमनि’क पृष्ठभूमि बिना ‘जोड़ा-मन्दिर’क अस्तित्व संभव कहाँ छल? ‘जगतारानि’ नै तँ ‘बाँसक ओधि’ की? माटिक अभ्यर्थना नै आ जनोन्मुखी सोचक सर्जना नै तँ आलोचनाक राज हंसक धोधि की?
ओ प्राचीन गीतक ‘लाउड-स्पीकर’ बनि सकैत छलाह, नवीन गीतक सी.डी.क उद्गाता नै। ओ राज-सरोवरक हंस बनि नीर-क्षीर-विवेक(?) सँ आभिजात्य मीमांसाक पथार लगा कऽ साहित्यालोचनक खुट्टा गाड़ि सकैत छलाह। मुदा नव-चेतनाक प्रगति-शील गीतक गाता आ ज्ञाता नै। ओ किरणजीकेँ काव्योपेक्षाक दंश दऽ सकैत छलाह, मुदा हुनका काल-निर्णए आ आगत-पीढ़ीक ‘मूड’ अज्ञात छल। ओ वस्तुतः ‘शास्त्रीय’ छलाह, आ किरणजी ‘तृणमूल’क कार्यकर्त्ता। ओ ‘उरोज’केँ सरोजक उपमान बना श्रृंगार-काव्यक प्राचीन परंपराकेँ सम्पुष्ट कऽ सकैत छलाह। मुदा धानक उरोजमे दूध भरबाक सामर्थ्य हुनका कतए? ओ हुनकर जीवनक जड़त्व आ साहित्यक सीमा छल।
अहाँ भासा-मंचपर लोक-चेतनाक सर्जक छी- तँ किरणजी छी।
साहित्यिक-मंचपर सामाजिक-चेतनाक पोषक छी- तँ किरणजी छी।
संस्कृतिक मंचपर जन-संस्कृतिक गायक छी- तँ किरणजी छी।
राजनीतिक मंचपर दिशाहारा-वर्गक पुष्टिवर्द्धनमे ‘महराइ’ गबैत छी- तँ किरणजी छी।
विद्यापतिक-मंचपर जनवादी गीत-संस्कृतिक उद्घाटक छी- तँ किरणजी छी।
अहाँक जीवन-दर्शन सुचिंतित ऊर्ध्वगामी अछि- तँ किरणजी छी।
जीवन आ साहित्यमे समरूप दृष्टिकोण हुअए- तँ अहाँ किरणेजी टा भऽ सकैत छी।
Posted by Gajendra at 8:50 AM 0 comments
Labels: रमेश
Subscribe to: Posts (Atom)


text:
मेयर
बहुत देशसभमे, एक मेयर (/ˈmɛər/ वा /ˈmeɪər/, ल्याटिनमे मायोर [majˈjɔr], अर्थात बहुत पैग) एक महानगर वा शहरक नगर सरकारक उच्च-पदस्थ अधिकारी होइत अछि ।[१]
विश्वव्यापी रूपमे मेयरसभक दायित्व आ अधिकार स्थानीय शासन ऐन अनुसार भिन्न भिन्न भऽ सकैत अछि । स्थानीय शासन ऐन अनुसार एक मेयर निर्वाचित या नामाङ्कनक आधारमे तय कएल जा सकैत अछि । ऐन नियम अनुसार एक मेयर नगर परिषदक प्रमुख कार्यकारी भऽ सकैत अछि वा साधारण रूपमे एक मेयर वहु-सदसीय सरकारी निकायके प्रमुख भऽ सकैत अछि जहिमे ओकरा किछ सीमित शक्ति रहैत अछि ।
विषय सूचीसभ
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ APD-Timisoara, "Legea nr. 215/2001", resurse-pentru-democratie.org।


text:
आइ माघ मास कृष्ण पक्षक चतुर्दशी - देवाधिदेव महादेव केर प्रिय दिन, आइये देवता लोकनि परमपिता ब्रह्माजी सँ आदेश लय शिवकेर विवाह हेतु राजा हिमालय पुत्री गौरी संग कथा-वार्ता निश्चित कैल गेल छल।
आजुक दिन अत्यन्त शुभ मानल गेल अछि आ एकर महत्ता बहुते पैघ छैक। मानव प्रजाति गार्हस्थ जीवनमे रहैत जे किछु पापाचार अनचोके केने रहैछ ताहि लेल क्षमायाचना आजुक दिन व्रत राखि करैत अछि। कर्म अनुरूपे फल भेटबाक बात मानव-संसारमे प्रसिद्ध छैक। तुलसीदासजी लिखैत छथि:
कर्म प्रधान विस्व रचि राखा - जो जस करहिं सो तस फल चाखा।
अर्थात् एहि संसारमे जे कियो आयल अछि ओ निहित कर्म करबे करत आ तही लेल एहि संसारकेँ कर्मप्रधान मानल जाइछ, पुन: कर्म अनुरूप क्रियमाण, संचित ओ प्रारब्ध तीन तरहक फल पबैछ। हिन्दू धर्म-संस्कृतिमे जीवन पर्यन्त कर्मफलकेर जे किछु भोग छैक - तेकर अतिरिक्त मृत्युपरान्त सेहो कर्म अनुसार गति मानल गेल छैक। स्वर्ग आ नरक केर परिकल्पना ताहि लेल मानल जाइत छैक। सीधा शब्दमे पुण्यसँ स्वर्ग आ पाप सँ नर्क केर भोगक मान्यता छैक।
गार्हस्थ जीवनमे विभिन्न प्रकारक कर्म करैत अनचोके कतेको पापाचार होइत रहैत छैक। लेकिन दर्शनशास्त्र ओ वैदिक कर्मकाण्ड द्वारा एहेन तरहक पापक भोगकेँ मेटाबय लेल किछु व्रत ओ अनुष्ठान आदिक चर्चा आयल छैक। माघ कृष्ण चतुर्दशीक व्रत एहेन पापसँ मुक्तिकारक होयबाक चलते नरक-निवारण चतुर्दशी कहाइछ। आइ लोक दिन भरि उपास रखैत अछि। आजुक दिन शिव-परिवारक पूजनमे बेल आ तीर्थक जलसँ जलाभिषेक केर विशेष महत्त्व छैक।
मिथिलाक्षेत्रमे मकर संक्रान्तिसँ शुरु भेल शिवमठ पर दर्शन-पूजा, रवि-रवि मकर-मेला जेबाक प्रक्रियामे आइ चतुर्दशी दिन सेहो दर्शन-पूजापाठ लेल शिवमठपर जेबाक विशेष परंपरा छैक। लोक औझका व्रतक पारण लेल मठेपरसँ बेड फर आनैछ, संध्याकाल पारण करैत व्रत समापन कैल जाइछ। कतेक ठाम बेडक संग तील सेहो खाइत नरक निवारण चतुर्दशी व्रतक पारण करैत उपास खत्म करैछ। आजुक व्रत बाल्यावस्थासँ वृद्धावस्थामे रहनिहार सब कियो करैत अछि। मठ सबपर बड पैघ मेला सेहो लगैत छैक। प्राचिनकालसँ मिथिलामे एहेन समय घरक गृहिणी (नारीवर्ग) विशेष रूप सँ मठपर जाइत छथि आ नैहरा सहित अन्य सगा-सम्बन्धी सबसँ सेहो भेंटघाँट होइत छन्हि। कतेको रास वैवाहिक सम्बन्ध आजुक दिन मठेपर कनियां-निरीक्षणसँ पूर्ण होइत छैक। यैह कारण छैक जे संसारक लोकमे ई मान्यता छैक जे वैदिक विधान आ मिथिलाक लोकचर्या बहुत मिलैत छैक।


text:
- PANCHOBH
- Darbhanga,
- Mithila ,
बुधवार, 29 जून 2016
ढेपमारा गोसाईं ( पंचोभ)
ढेपमारा गोसाईं ( पंचोभ)
दरभंगा के तरलाही गामक समीप एकटा गाम अछि " पंचोभ" अहि गाम में एकटा
बहुत महत्वपूर्ण आ अनुपम मजार छैक, मान्यता अछि जे यदि किनको भयावह वा डेरौन स्वप्न अबैत होइन तs ओ अहि मजार पर पाथर मारि बिना पाछू मुड़ने घर वापिस आबि जैथ तs ओ अहि सब बाधा सौं मुक्त भs जैत छथि।सुनबा मे ई अंधविश्वास लगैत अछि मुदा सदियों सौं अहि गाम में अहि बात के सत्य मानल जैत अछि ।
गामक किछू बुजुर्गक अनुसार लगभग 150 बर्ष पहिने ढेपमारा गोसाईं बहुत नामी तांत्रिक सह पूजारी छलाह आ पूजा पाठ मे अटूट श्रद्धा रखैत छलाह, हिनका बारे मे इहो कहल जैत अछि जे कतेक साल धरि केवल फलक सेवन कय अप्पन जीवन निर्वाह केने छलाह, नेनपन मे हीनकर नाम गोसाईं छल आ लोक सब सौं बिना मतलब के हिनका पीटइत छलैन्ह और पता नहि हुनको ई सब नीक लगैत छलन्हि।
मान्यता अच्छी जे हीनकर मृत्यु काल में कोनो देवी स्वप्न में दर्शन देने रहथीन तs ई देवी सौं ई वरदान मांगने रहथि जे मरणोपरांत हमर अंतिम संस्कार ओहि स्थान पर कयल जाय जाहिठाम भूत पिसाचक वास हो आ जे कियो व्यक्ति ओहि स्थान सौं गुजरथि वो यदि भूत प्रेत के बाधा सौं मुक्ति हेतु हमरा सारा (कब्र) पर पाथर मारि के जेताह हुनका भूत पिसाच किछू नई कs सकैन्ह।
आ स्वप्नहि मे हुनका ई वरदान प्राप्त भेल आ तहिये सौं हुनकर नाम ढेपमारा गोसाईं परलैन्ह । ई सब आब लोकक उपेक्षा के कारणे बिलुप्त भेल जा रहल अछि, संभवतः अहि पोस्टक माध्यमे अहि धरोहर के रक्षा कयल जा सकैत अछि ......
सोमवार, 27 जून 2016
रे परदेशिया मोन कोना क' रहै
मनीष झा
रे परदेशिया मोन कोना क' रहै
नहि लागै किछु नीक गाम सन
मोन लगै छै तीत , बिसरल सबटा अप्पन रीति
रे परदेशिया मोन कोना क' रहै
हो परदेशिया मोन कोना क' रहै
गामक ओ परिवेश जतय अछि माटि आ अप्पन भाषा रौ
की जानै ई boss कसैया बोइने धरि छनि नाता रौ
जहिये मोन सनकलनि छोड़ि कए -२ चलिए देबनि गाम
रे परदेशिया मोन कोना क' रहै हो
रे परदेशिया मोन कोना क' रहै
मायक आँचर फाटल जाए अछि, पूत बसै ओहि देश मे
ठोह पारि कए कानथि सजनी , सजना छथि परदेश मे
कतेक कलंक लगएबह भाई हउ -२ नहि बिसरह तू नाम
रे परदेशिया मोन कोना क' रहै , हो
रे परदेशिया मोन कोना क' रहै
बे'चक बदला सिटी पिपही , ललका बरफ ओ मिठका रै
दोस रौ ! चल ने गामहिं मे सब फेर सँ रहबै एक ठां रै
जन्हथिन्ह बाबा बैद्यनाथ - २
करथिन्ह पेटक वएह ओरीयान
रे परदेशिया मोन कोना क' रहै हो
रे परदेशिया मोन कोना क' रहै
रे परदेशिया मोन कोना क' रहै
सदस्यता लें संदेश (Atom)


text:
परिस्थिति- जँ रेस्तरां में एक कॉफीक मग में माछी खसि पडय
स्थिति १- अगर ग्राहक फ्रेंच भेल
मंदी के ध्यान में राखि ओ कॉफी पी लेत, बिल चुकाकर गाम पर आवि जायत
स्थिति २- अगर ग्राहक चाइनीज भेल
चाइनीज ग्राहक कॉफी फेंक देत आ माछी खाकअ बिल देत। एहो संभव अछि ति ओ ऐहेन यंत्र बनावि जेहिमें बेसी सँ बेसी माछी कॉफी में खसल करऐ।
स्थिति ३- जं ग्राहक इस्रायली होवऐ
ग्राहक कॉफी फ्रेंच के बेच देत. माछी चीन के बेच देत। आ भेटल पाइ सँ तेहेन यंत्र बनाओत ताकि आगासँ माछी कॉफी में नहि खसि सके
स्थिति ४- जँ ग्राहक फलीस्तीनी भील
कॉफी में माछी देखकअ एहिमें इस्रायलक हाथ होवअकऐ हल्ला-गुल्ला करत। संयुक्त राष्ट्र आ अरब मुस्लीम समुदाय सँ अनुदानअक अपील करत। भेटल पाइ सँ हथियार कीनकँ इस्रायल पर हमला करत।
स्थिति ५- जौँ ग्राहक भारतीय भेल
कॉफी में पड़ल माछी हटाओत, आधा कप कॉफी पीकअ माछी के फेर सँ कप में धअ देत। हल्ला करअत कि हम उपभोक्ता फोरम में जा रहल छी। रेस्तरां ओकरा धोखा देओल.,.. आधा कप कॉफी तहियो में माछी .लेकिन मैनेजमेंट के बुझओला पर मानि जायत। साफ कॉपी पीकअ संतुष्ट होयत कि एक कप कॉफी के पाय में डेढ़ कप कॉपी पी लेलहुं।


text:
मुजफ्फरपुर। 09 दिसम्बर। पछिला बुध दिन राधिका सिंह अप्पन नैहर गेल छली, राधिका के घर पर किछु घरक काज चलैत छल, सांझ7 बजे के आसपास राधिका छत सँ नीचा उतरैत रहथिन ओहि समय राधिका के पैर पिछैर गेल जाहिसँ ओ सीधा सरिया के ऊपर गिर गिर परली। एहि घटना मे 12 mm के लोहाक सरिया राधिका के छाती सँ होयत गर्दैन के आर पार निकैल गेल। राधिका के पति केर नाम अविनाश सिंह अछि। ग्राम + पोस्ट हंसना थाना गायघाट जिला मुजफ्फरपुर केँ राधिका एखन जिंदगी आओर मौत के बीच झूइल रहल छथि।
अलान फलान मे राधिका क' पटना केँ बोरिंग कैनाल रोड स्थित उदयन हॉस्पिटल मे भर्ती कराओल गेल, प्राप्त खबैर केर मुताविक राधिका के ऑपरेशन डॉक्टर द्वारा सफलता पूर्वक क' देल गेल अछि।
राधिका क' देखबाक लेल हजारो लोग जमा भ' रहल अछि आओर मीडिया कर्मि सेहो दूर-दूर सँ ताजा जानकारी उपलब्ध करेबाक लेल आयब रहल अछि मुदा, एखन धरी राधिका केँ गामक क्षेत्र सँ वा गायघाट, मुजफ्फरपुर, सँ कियो जनप्रतिनिधि राधिका केँ हाल चाल देखबाक लेल नहि आयल अछि। राधिका केँ परिवारक आर्थिक स्थिति ठीक नहि अछि आओर हुनका अप्पन इलाज करेबाक लेल मदैद केर जरुरत अछि। जँ कियो एहि स्थिति मे हुनकर मदैद करबाक इच्छुक होय तेँ हुनकर पति के नंबर पर संपर्क करि। 9472614282 7079640428


text:
Friday, August 10, 2012
उमेश मण्डल -अमैआ भार
उमेश मण्डल
पिताक नाओं- श्री जगदीश प्रसाद मण्डल, गाम- बेरमा, भाया- तमुरिया, जिला- मधुबनी, बिहार। जन्म तिथि : ३१.१२.१९८०
प्रकाशित पोथी- निश्तुकी (मैथिली कविता संग्रह), मिथिलाक संस्कार गीत, विध-बेबहार गीत आ गीतनाद (मिथिलाक सभ जाति-धर्मक लोकमे प्रयुक्त मैथिली लोकगीतक पहलि संकलन)। विकीपीडियामे मैथिलीक स्थानीयकीकरणमे योगदान, मिथिलाक जीव-जन्तु/ वनस्पति आ जिनगीक डिजिटल सचित्र ऑनलाइन संस्करण, मिथिलाक सभ जाति-धर्मक लोकमे प्रयुक्त लोकगीतक रेकार्डेड ऑनलाइन ऑडियो और वीडियो डिजिटल संकलन।
अमैआ भार
कलपर सँ कुरुड़-आचमन कऽ पक्षधर बाबा दरवज्जाक सीढ़ीपर पहिल पएर दइते रहथि कि चाहक गिलास नेने लालकाकीकेँ आंगनसँ निकलि कोनचर लग अबैत देखलखिन। काजक संयोग देखि मन फुदकि गेलनि। जाधरि लालकाकी ओसारक सीढ़ी लग अबैथ तहिसँ पहिनहि बाबा ओसारक चौकीपर पसरल मोथीक बिछानक ओठ पकड़ि दुइ बेर झाड़ि-बिछा, देवालसँ ओंगठि चौकीपर बैस गेलाह। बैसतहि लालकाकी चौअन्नियाँ मुस्की दैत हाथमे चाहक गिलास पकड़ा देलकनि। भफाइत हार्ड-लीकर (कड़गर) चाह आ लालकाकीक मुस्की बाबाक मनकेँ जहिना बच्चाक फेकल गेन गुड़कैत तहिना गुड़का देलकनि। मुँहमे चाह लइसँ पहिनहि टूसि देलखिन- “मन बड़ छिटकल बूझि पड़ैए। कतौ किछु पेलौंहेँ की?”
पतिक बातक उत्तर दइसँ लालकाकी अनसुन करए चाहलनि, कारण जाधरि चाह मुँहमे नै लऽ लैत छथि ताधरि घरक कोनो बात कहब उचित नै। हो न हो जँ कहीं अधले लगनि। हम तँ कोनो हाकिमक घरवाली नै छी जे आमद-खर्चक फाइल खाइए-पीबै काल उल्टा देबनि। आब भगवान दिन बदललनि तँए ने बीअनि डोलबैक दुख भागल नै तँ केहन भारी दुखक तरमे रहै छलौं। पत्नी तँ पतिक ओहन खेलक संगी छियनि जे दिन-राति खेलैत रहैए। चाहक चुस्की लइतहि लालकाकीक मुँहसँ खसलनि- “एगारह सए रूपैया समैध पठा देलनिहेँ।”
रूपैयाक नाअँो सुनितहि बाबा चौंकि गेलाह। मनमे उठलनि, किअए रूपैया पठौलनि? अखन रूपैयाक कोन काज अछि? तहूमे कहने तँ नै छेलियनि। पतिक टहलैत मनकेँ देखि लालकाकी दोहरा देलखिन- “रूपैयाे आ चिट्ठियो बौआकेँ भोरे डाक-पीन दऽ गेलनि। नवका समैध पठौने छथि।”
नवका समधिक नाओं सुनितहि पक्षधरक मनमे धक्का लगलनि। मुदा तैयो संयमित होइत पुछलखिन- “िचट्ठीमे की सभ लिखल छलै?”
“यएह जे, काजक धुमशाही एत्ते बढ़ि गेल अछि जे अमैया भारक लेल पाइऐ पठा रहल छी। गाम आएब मोसकिल अछि।”
अमैया भारक नाओं सुनितहि बाबाकेँ तेलिया साँपक बिख जकाँ सन्न दऽ आँखियेपर बिख पहुँच गेलनि। बिखसँ कारी होइत पतिक देह देखि लालकाकी बूझि गेलीह। सोझासँ ससरैक गर अँटबए लगलीह। जेना कियो अंगनासँ सोर पाड़ने होन्हि तहिना अंगना दिस देखि बजलीह- “अबै छी कनियाँ।” कहैत चुपचाप ससरि गेलीह। मुदा देह थरथराइते रहनि। पति-पत्नी रहितौं दुनूक बीच वैचारिक मन-भेद रहिते रहनि। लालकाकीक विचार जे सबहक संगे मिलि-जुलि चली जहन कि बाबाक विचार छन्हि जे जहिना जंगलमे अनेको िकस्मक गाछ कोनो-कोनो कोढ़िला जकाँ तन्नुक अछि तँ कोनो-कोनो लोहा जकाँ सक्कत। जँ दुनूकेँ एक रंग बूझि किछु बनौल जाए तँ कते दिन चलत। जे तन्नुक अछि ओ लगले नष्ट भऽ जाएत जहन कि जे सक्कत अछि ओ ओहिना तना-उताड़ रहत। तहिना तँ मनुक्खोक बीच अछि।
चाह सठबो नै कएल रहनि कि तहिक बीच क्रोध नाकपर आबि गेलनि। क्रोधे मन उनटए-पुनटए लगलनि मुदा किछु बाजथि नै। शुरूहेसँ परिवारो आ टोलोक लोक शान्तीकेँ लालकाकी कहैत रहनि जे अखनो धरि कहिते छन्हि।
क्रोधसँ बाबा अधे-छिधे चाह पीब चौकी तरमे गिलास रखि दलानक भितुरका चौकीपर पड़ि सोचए लगलाह। अमैया भार कि आइएक छी आकि साबिकेसँ अबैत अछि। कोनो कि अपने नै पुरने छी जे नइँ बुझल रहत। जूइड़ेशीतल पावनिसँ शुरू कऽ आद्रा धरि पुरैत छलौं। चटनी खेबासँ लऽ कऽ कसौनी-अँचार होइत बरिसाइतसँ पाकल आमक भार पुरने छी। शुरूमे रोहनिया सरही आ बमै, गुलाबखास जरदालूसँ शुरू करैत छलौं, कृष्णभोग, लड़ूबा, मालदह होइत कलकत्तियापर पहुँचै छलौं। बरखो खसैत छलए आ आमो लगिजाइत छल। अन्तमे मोहर ठाकुर, राइर, फैजली, सिक्कूलक भार पुरि समाप्त करैत छलौं। ई कि भेल जे आमक भारक तरे रूपैया पठा देलौं? हम कि रूपैया नै देखने छी आकि कर्जा मंगलियनि? ऐसँ नीक जे नै पठबितथि। तइले केकरा के डाँड़-बान्ह करैए जे करितियनि। ई कि बुइध-बधिया केलनि। भारपर आएल वस्तु समाजमे बेन स्वरूप बिलहल जाइत अछि, से कि बिलहब? केहन समए चलि आएल केहन नै, देखै छी जे जेकरा खूँटापर चरि-चरि थान महीसिक रहैत छल सेहो सभ आब बजरूए दूधक दही पौड़ि चौरचनक हाथ उठबैए। एहेन पावनि केनहि की? तरे-तर मियादि अगिया गेलनि।
अांगन आबि शान्ती माने लालकाकी पुतोहु लग बजलीह- “बूढ़ा बिगड़ि गेल छथि।”
अंगनाक सभ सुनलनि, तँए सभ दरवज्जा दिस जाएबे छोड़ि देलक। तइ काल बाबासँ भेँट करए सुशील आएल। दरबज्जापर नै देखि सुशील आंगन िदस तकलक। आँखिक इशारासँ लालकाकी सुशीलकेँ बजा कहलखिन- “भाय सहाएब बगदल छथि।”
अचंभित होइत सुशील पुछलकनि- “किअए?”
“समधियाैरसँ अमैआ भारक रूपैये समैध पठा देलखिनहेँ, तँए....।”
मुस्कुराइत सुशील आंगनसँ निकलि जोर-जोरसँ दरवज्जाक आगूमे बजए लगल- “भाय सहाएब, यौ भाय-सहाएब।”
ककरो उत्तर नै सुनि घरेसँ पक्षधर बजलाह- “के, सुशील।”
“हँ भैया, मन-तन गड़बड़ अछि की?”
ओसारपर आबि पक्षधर बजलाह- “मन कि गड़बड़ हएत, तेहन-तेहन काज देखै छी जे नीको मन अधलाह भऽ जाइए।”
“से की?”
“किछु नै।”
चौकीपर बैसैत सुशील बाजल- “कि कहब भाय सहाएब, बे-ठेकानक गाम सभ भए गेल अछि। फागुनक लगनमे बरिआती गेल रही बरकेँ दुअार लगबए, दाइ-माइ सभ चंगेरामे दूभि-धान, चरिमुखी दीप जरौने पहुँचलीह। ले बलैया, तखने बरिआतीक अंग्रेजी बाजा फिल्मी धुन शुरू केलक। कि कहू भाय, बुढ़-बूढ़ानुस सभ तँ पूर्वते गीत गबैत रहलीह मुदा जते नवतुरिया सभ रहए ओ सभ डान्स करए लगल।”
सुशील बजिते रहै कि बिचहिमे ठहाका मारि पक्षधर बजलाह- “ई तँ आन गामक बात भेल। दुनियाँ बड़ीटा अछि। सौंसे दुिनयाँमे ने एक रंग लोक अछि आ ने चालि-ढालि। अपन कल्याणक लेल सभकेँ अपन-अपन जिनगी बुझए पड़तै।”
बाबाक विचार सुनि सुशील अपन विचार मोड़ैत बाजल- “भाय चाह नै पीलौंहेँ, मूड भंगठल बूझि पड़ैए।”
दरवज्जाक अढ़सँ लालकाकी सभ बात सुनैत रहथि। पतिक ठहाका सुनि मन असथिर भेलनि। आंगन िदस देखि पक्षधर जाेरसँ बजलाह- “कने चाह बनौने आउ?”
पानि पीब हाथमे चाहक गिलास लैत पक्षधर बजलाह- “तेहन मनुख सभ बनि रहल अछि जे एको-दिन जीवैक मन नै होइत अछि।”
पक्षधरक बातकेँ मोड़ैत सुशील बाजल- “एह भाय, अगुता जाइ छी। दुिनयाँ सबहक सझिया छिऐ कि ककरो खानगी। कियो अपन जिनगीक मालिक अछि आकि दोसराक। जाबे ऐ धरतीक सुख-भोग आ अन्न-पानिक हिस्सा बचल अछि ताबे मरबो नीक हएत।”
“हँ, से तँ ठीके कहलह।”
पक्षधरक समर्थन देखि सुशील बाजल- “अपने गामक घटना कहै छी, मटकन भाइयक बेटाक कोजगरा रहनि। बम्बैयेसँ समैध भातिज दियए रूपैया पठा देलकनि। सेहो चौबीसम घड़ीमे। कोजगरे दिन। बेर झुकैत मटकन भाय आबि कऽ कहलनि जे सुशील तोँ बड़ जोगारी छह। कने सम्हारि दाए। भाइक बात सुिन कोनो गरे ने सुझाए, किएक तँ अनका ऐठाम पुछि-पुछि खाजा-लड्डू आ दही पबैत छथिन। मनमे आएल जे समाजक लेल पान-मखानक तँ जोगार भइयो सकैए। मुदा जिनकर-जिनकर भोज खेने छथिन तिनका-तिनका कि खाइले देथिन। केना दही पौरल जाएत आ खाजा-लड्डू बनत। एहेन स्थितिमे अनेरे पड़ि दोखक मोटरी कपारपर लेब। मुदा एकटा बात मनमे उपकल।”
“की?”
“जखन माए-बाबूक भारसँ लऽ कऽ बाल-बच्चा धरिक उतरिये गेल अछि तखन अनेरे जंजालमे पड़ब नाक-कान कटाएब छोड़ि आरो कि भऽ सकैए? तइसँ नीक जे कियो अपने केलहाक फल ने पाओत।”
सुशीलक बात सुिन पक्षधर बाबा गुम्म भऽ विचार करए लगलाह।
Posted by Gajendra at 12:11 PM
Labels: उमेश मण्डल
Subscribe to: Post Comments (Atom)


text:
अषाढ २ गते,निर्वाचन आयोग तीनटा प्रदेशके चुनावके मनोनयन दर्ता याह् अषाढ ४ गते घुस्कौलकअछि । आयोग १, ५ आ ७ नम्बर प्रदेशके उम्मेदवारी दर्ता याह् अषाढ ४ गते रबिदिन कर्वाक निर्णय कएलकअछि ।
अयसँ आगा आय शुक्रदिनसँ मनोनयन दर्ता कर्वाक कार्यतालिका छल । मुद्दा, सरकारके आग्रहअनुसार मनोनयन दर्ताके मिति दु दिनबाद घुस्कौने निर्वाचन आयोग जनौलकअछि ।
सरकार दोसर चरणमे याह् अषाढ १४ गते १, ५ आ ७ नम्बर प्रदेशके चुनाव कराब जाऽरहलअछि । दु नम्बर प्रदेशके चुनाव तेसर चरणमे आगामी आश्विन २ गते करके सरकार निर्णय कएलकअछि ।
तीन प्रदेशके उम्मेदवारी दर्ता ४ गते कर्वाक निर्वाचन आयोगके निर्णय0
अषाढ २ गते,निर्वाचन आयोग तीनटा प्रदेशके चुनावके मनोनयन दर्ता याह् अषाढ ४ गते घुस्कौलकअछि । आयोग १, ५ आ ७ नम्बर प्रदेशके उम्मेदवारी दर्ता याह् अषाढ ४ गते रबिदिन कर्वाक निर्णय कएलकअछि ।


text:
बच्चा मे गाम मे बहिन सभ के सामा-चकेवा पावनि के मनाबैत देखैत छलहुं. एकरा अहां सामा-चकेवा खेलैत सेहो कहि सकय छी. ओना त ई पावनि लड़की-महिला सभ के अछि… मुदा बच्चा मे ओहि मे हमहुं सभ शामिल भs जाएत छलहुं.
सामा चकेबा भाई-बहिनक प्रेमक पावनि अछि. अहि मे सामा-चकेवा… सतभइया… बृंदावन… चुगला… ढोलिया बजनिया… वन तितिर … पंडित आओर दोसर मूर्ति खिलौना सं खेलल जाइत अछि… सन स बनल चुगला के जलायल जाइत अछि… सामा चकेवा भोरका छठि के शुरू भs कार्तिक पूर्णिमा के दिन तक खेलल जाएत अछि आओर विसर्जन करि देल जाइत अछि
.
सामा चकेवा के बारे मे कहल जाइत अछि जे सामा भगवान श्रीकृष्ण के पुत्री श्यामा छलीह. ओ अपन पिताक शाप के कारण चिड़य बनि गेल छलीह. कहल जाइत अछि जे भगवान श्रीकृष्णजी के बेटी श्यामा… सामा के जंगल में खेलय के शौक छलन्हि… अपन एहि प्रकृति सं जुड़ल रहय के शौक… फूल पत्ती… पक्षी सं खेलय के शौक के लेल ओ हर दिन पौ फूटतहिं जंगल दिस चलि जाइत छलीह. सामा के प्रकृति सं जुड़य… गाछ-बृक्ष… पशु-पक्षी सं खेलय के ई बात चुगला…चूड़क के नीक नहि लागल. ओ श्रीकृष्णजी के पास जा क सामा के बारे मे उल्टा पुल्टा बात बता देलक. एहि पर खिसियाक भगवान कृष्ण सामा के चिड़य बनि जाइ के शाप दs देलथिन्ह. जेहि सं सामा चिड़य बनि गेलीह.
जखन एहि बातक पता सामा के भाई के लगलन्हि. त ओ अपन बहिन के शाप सं मुक्त करय आ वापस लाबय लेल लगि गेलाह. ओ तप करय लगलाह. हारि कs भगवान के कहय पड़लन्हि जे कार्तिक मास के अहांक बहिन अयताह आओर पूर्णिमा के दिन विदा भय जएताह. ताहि दिन सं भाई- बहिनक प्रेमक.. स्नेहक ई पावनि… सामा चकेबा के रूप में मनावल जाइत अछि.
एहि पावनि मे सामा-चकेवा के मूर्ति लs क आठों दिन सामा चकेवा खेलल जाएत अछि. एहि मे एकटा आओर बात अछि जे ई शाम के बाद खेलल जाएत अछि. सामा चकेवा के गीत गाएल जाएत अछि.
Amit Chaudhary


text:
ई कार्यक्रमक उद्देश्य विश्वक एहन स्थलसभके सूचीबद्ध करनाए आ संरक्षित करनाए होएत अछि जे विश्व संस्कृतिक दृष्टिसँ मानवताक लेल महत्वपूर्ण होएत अछि । कोनो खास परिस्थितिमे एहन सम्पदासभके ई समितिद्वारा आर्थिक सहयोग सेहो प्रदान कएल जाएत अछि । सन् २०५ जुलाई ३१ धरिमे १६३ राष्ट्रक १०३१ क्षेत्रके विश्व सम्पदाक रूपमे सूचीकृत कएल गेल अछि जहिमे ८०२ सांस्कृतिक, १९७ प्राकृतिक आ ३१ मिश्रत रहल अछि।[२][३][४]
प्रत्येक सम्पदा क्षेत्र ओ देशक विशेष सम्पति हएत अछि, जे देशमे ओ स्थल रहैत अछि मुदा अन्तर्राष्ट्रिय समुदायक हितमे सेहो याह बेश होएत अछि कि आबैवाला पिढीके तथा मनावताक हितक लेल सेहो एहन विशेष सम्पदाक संरक्षण कएल जाए । तथापि पुरे विश्व समुदायके एकर संरक्षणक जिम्मेवारी रहैत अछि ।[५]
सन् १९५९ मे
ई परियोजनाक लागत लगभग $८० मिलियन छल जहिमेसँ $४० मिलियन ५० राष्ट्रसभसँ जम्मा कएल गेल छल । ई अभियानके व्यापक रूपमे पूर्ण सफलता मानल गेल आ याह अभियानसँ प्रेरित भ अनेकौं अभियान चलाएल गेल (जेना


text:
हरिमोहन झा
दही चूड़ा चीनी
खट्टर कका दलान पर बैसल भाङ घाटैत छलाह । हमरा अबैत देखि बजलाह— हाँ…हाँ….ओम्हर मरचाइ रोपल छैक, घूमि कऽ आबह ।
हम कहलिऐन्ह।— खट्टर कका, आइ जयवारी भोज छैक, सैह सूचित करय आयल छी ।
खट्टर कका पुलकित होइत बजलाह…बाह बाह ! तखन सोझे चलि आबह । दु एकटा धङ्घेबे करतैक त की हैतैक ? …हँ, भोजमे हैतैक की सभ ?
हम—दही चूडा चीनी ।
खट्टर कका— बस, बस, बस । सृष्टिगमे सभ सँ उत्कृ ष्टू पदार्थ यैह थीक । गोरसमे सभ सँ माँगलिक वस्तु— दही, अन्न मे सभक चूडामणि—चूडा, मधुरमे सभक मूल—चीनी । एहि तीनूक सँयोग बूझह तै त्रिवेणी—सँगम थीक । हमरा त त्रिलोकक आनन्दभ एहिमे बूझि पडैत अछि । चूडा…भूलोक, दही…भुवर्लोक, आ चीनी…स्वकर्लोक ।
हम देखल जे खट्टर कका एखन तरंगमे छथि । सभटा अद्भुते बजताह । अतएव काज अछैतो गप्पज सुनबाक लोभें बैसि गेलहुँ ।
खट्टर कका बजलाह— हम त बु झै छी जे एही भोजन सँ साँख्यक दर्शनक उत्पत्ति भेल अछि ।
हम चकित होइत पुछलिऐन्हु—ऐं ! दही चूडा चीनीसँ साँख्य दर्शन ! से कोना ?
खट्टर कका बजलाह…एखन कोनो हडबडी त ने छौह ? तखन बैसि जाह । हमर विश्वास अछि कपिल मुनि दही चूडा चीनीक अनुभव पर तीनू गुणक वर्णन कऽ गेल छथि । दही…सत्वकगुण, चूडा…तमोगुण, चीनी…रजोगुण ।
हम कहलियन्हि—खट्टर कका, अहाँक त सभटा कथा अद्भुते होइत अछि । ई हम कतह नहि सुनने छलहुँ ।
खट्टर कका बजलाह— हमर कोन बात एहन होइ अछि ने तों आनठाम सुनि सकबह ?
हम— खट्टर कका, त्रिगुणक अर्थ दही चूडा चीनी, से कोना बहार कैलियैक ?
खट्टर कका—देखह, असल तत्व दहिएमे रहैत छैक, तैं एकर नाम सत्व । चीनी गर्दा होइछ, तैं रज । चूडा रुक्षतम होइछ, तैं तम । देखै छह नहि, अपना देशमे एखन धरि “तमहा” चूडा शब्द प्रचलित अछि ।
हम—आश्चर्य ! एहि दिस हमर ध्यान नहि गेल छल ।
खट्टर कका व्याख्या करैत बजलाह—देखह, तमक अर्थ छैक अन्धकार । तैं छुच्छ चूडा पात पर रहने आँखिक आगाँ अन्हार भऽ जाइ छैक । जखन उज्जर दही ओहि पर पडि जाइ छैक तखन प्रकाशक उदय होइ छैक । तैं सत्व गुण कें प्रकाशक कहल गेलैक अछि । “सत्वं लघु प्रकाशकमिष्टम्” । तैं दही लघुपाकी तथा सभ कैं इष्टओ (प्रियगर) होइत अछि । चूडा कोष्ठघ कैं बान्हि् दैत छैक । तैं तम कैं अवरोधक कहल गेल छैक । और बिना रजोगुणे त क्रियाक प्रवर्तन हो नहि । तैं चीनीक योग बेत्रेक खाली चूडा दही नहि घोंटा सकैत छैक । आब बुझलहक ?
हम कहलिऐन्ह — धन्य छी खट्टर कका । अहाँ जे ने सिद्ध कऽ दी !
खट्टर कका बजलाह—देखह, साँख्यक मतसँ प्रथम विकार होइ छैक महत् वा बुद्धि । दहि चूडा चीनी खैला उत्तर पेटमे फूलि कय पसरैत छैक । यैह महत् अवस्था थिकैक । एहि अवस्थामे गप्प खूब फुरैत छैक । तैं महत् कहू वा बुद्धि…बात एक्के थिकैक । परन्तु एकरा हेतु सत्व गुणक आधिक्य होमक चाही अर्थात दही बेशी होमक चाही ।
हम—अहा ! साँख्य दर्शनक एहन तत्व् दोसर के कहि सकैत अछि ।
खट्टर कका बजलाह—यदि एहिना निमन्त्रण दैत रहह त क्रमशः सभ दर्शनक तत्व वुझा देवौह । त्रिगुणत्मिवका प्रकृति द्रष्टी पुरुष कैं रिझबैत छथि । एकर अर्थ जे ई त्रिगुणत्मवक भोजन भोक्ता पुरुष कैं नचवैत तथि । तैं—नृत्यकन्तिभोजनैर्विप्राः ।
हम कहलियन्हि—परन्तु् खट्टर कका ! पछिमाहा सभ त दही चूडा चीनी पर हँसैत छथि ।
खट्टर कका अङपोछा सँ भाँग छनैत बजलाह—हौ, सातु लिट्टी खैनिहार दधि—चिपटान्न क सौरभ की बुझताह ! पच्छिमक जेहन माटि बज्जर, तेहने अन्न बजरा, तेहने लोको बज्र सन । अपना देहक भूमि सरस, भोजन सरस, लोको सरस । चूडा पृथ्वी तत्वे…दही जल तत्व…चीनी अग्नि तत्व । तैं कफ पित्त वायु—तीनू दोष कैं शमन करबाक सामर्थ्य एहिमे छैक । देखह, अनादि काल सँ दही चूडा चीनीक सेवन करैत—करैत हमरा लोकनिक शोणित ठण्ढा भऽ गेल अछि । तैं मैथिल जाति कैं आइ धरि कहियो युद्ध करैत देखलहक अछि ?
हम— खट्टर कका, कहाँ सँ कहाँ शह चला देलहुँ । बीच—बीचमे तेहन मार्मिक व्यंग्य कऽ दैत छिऐक जे…
खट्टर कका—व्यंग्य नहि, यथार्थे कहैत छिऔह । देखह, भोजने सँ प्रकृति बनैत छैक । चाली माटि खा कऽ माटि भेल रहैत अछि । साँप बसात पीवि कऽ फनकैत अछि । साहेब सभ डवल रोटी खा कऽ फूलल रहैत अछि । मुर्गा खैनिहार मुर्गा जकाँ लडैत अछि । और हम सभ साग—भाँटा खा कऽ साग—भाँटा भेल छी । हमरा लोकनि भक्त (भात)क प्रेमी थिकहुँ, तैं एक दोसरा सँ विभक्त रहैत छी । ताहु पर की त द्विदल (दालि)क योग भेले ताकय ! तखन एक दल भऽ कऽ कोना रहि सकैत छी ?
हम—अहा ! की अलंकारक छटा !
खट्टर कका—केवल अलँकारे नहि, विज्ञानो छैक । कोनो जातिक स्विभाव बुझबाक हो त देखी जे ओकर सभ सँ प्रिय भोजन की थिकैक ? देखह, बँगाली ओ पच्छाँ हीक स्वभावमे की अन्तर छैक ?…जैह भेद रसगुल्ला ओ लड्डुमे छैक । रसगुल्ला सरस ओ कोमल होइछ, लड्डू शुष्क। ओ कठोर । रसगुल्लाल पूर्वक प्रतीक थीक, लड्डू पश्चिामक । तैं हम कहैत छिऔह जे ककरो जातीय चरित्र बुझवाक हो त ओकर प्रधान मधुर देखी ।
हम— खट्टर कका, अपना सभक प्रधान मधुर की थीक ?
खट्टर कका—अपना सभक प्रधान मधुर थीक खाजा । देहातमे मिठाइ कहने ओकरे बोध होइछ । खाजा ने रसगुल्ला जकाँ स्निग्ध होइछ, ने लड्डू जकाँ ठोस । तैं हमरा लोकनिमे ने बँगालीवला स्नेह अछि, ने पंजाबीवला दृढता …तखन खाजामे प्रत्येक परत फराक—फराक रहैत छैक, से अपनो सभमे रहितहि अछि ।
हम—वाह ! ई त चमत्कािरक गप्प कहल ! मौलिक !
खट्टर कका—ऐंठ वा बासि बात हम बजितहिं ने छी ।
हम—वास्तवमे खट्टर कका ! अहाँ ठीक कहै छी । गाम—गाममे गोलैसी, घर—घरमे पट्टीदारी झगडा । कचहरीमे पागे पाग देखाइत अछि । से किऐक ?
खट्टर कका—एकर कारण जे हमरा लोकनि आमिल मरचाइ बेसी खाइत छी । तीख चोख भेले ताकय । तीतोमे कम रुचि नहि । नीम—भाँटा, करैल, पटुआक झोर… हौ, जैह गुण कारणमे हतैक सैह ने कार्यमे प्रकट हैतैक ! कटुता, अम्लता ओ तिक्ताता हमरा लोकनिक अंग बनि गेल अछि । स्वाइत हम सभ अपनामे एतेक कटाउझ करैत छी !
हम—परन्तु बंगाली सभमे एतेक प्रेम किऐक ?
खट्टर कका भाँगमे एक आँजुर चीनी मिलबैत बजलाह—ओ सभ प्रत्येक वस्तु मे मधुरक योग दैत छथि । दालिओ मीठ, तरकारिओ मीठ, माछो मीठ, चटनिओ मीठ ! तखन कोना ने माधुर्य रहतन्हि ? अपनो जातिमे एहिना मीठक व्युवहार होमऽ लागय तखन ने ! तैं हम कहैत छिऔह जे अपना जातिमे जौं सँगठन करबाक हो त मधुरक बेसी प्रचार करह । केवल सभा कैने की हैतौह ? —“भोज ने भात ने, हरहर गीत !“गाम सँ दुगोला दूर करबाक हो त “दही चूडा चीनी लवण कदली लड्डू बरफी”क भोज करह ।
ई कहि खट्टर कका भाङ्गक लोटा उठौलन्हि और दू—चारि बुँद शिवजीक नाम पर छीटि घट्टघट्ट कय सभटा पीबि गेलाह ।


text:
- मुखपृष्ठ
- अनचिन्हार आखरक परिचय
- गजल शास्त्र आलेख
- हिंदी फिल्मी गीतमे बहर
- भजनपर गजलक प्रभाव
- अन्य भारतीय भाषाक गजलमे बहर
- समीक्षा/आलोचना/समालोचना
- गजल सम्मान
- गजलकार परिचय शृखंला
- गजलसँ संबंधित आडियो/वीडियो
- विश्व गजलकार परिचय शृखंला
- छंद शास्त्र
- कापीराइट सूचना
- अपने एना अपने मूँह
- गजलक इस्कूल
- गजलकार
- अर्चा-चर्चा-परिचर्चा
- आन-लाइन मोशायरा
- आशीष अनचिन्हारक रचना संसार
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Thursday, 19 May 2016
मैथिली गजलक अंग्रेजी अनुवाद
Sunday, 15 May 2016
मैथिली गजलक संसारमे ‘अनचिन्हार आखर’
9 वर्णक 1 टा गजल अछि
10 वर्णक 2 टा गजल अछि
11 वर्णक 4 टा गजल अछि
12 वर्णक 8 टा गजल अछि
13 वर्णक 3 टा गजल अछि
14 वर्णक 11 टा गजल अछि
15 वर्णक 12 टा गजल अछि
16 वर्णक 13 टा गजल अछि
17 वर्णक 7 टा गजल अछि
18 वर्णक 6 टा गजल अछि
19 वर्णक 4 टा गजल अछि 20 वर्णक 6 टा गजल अछि
21 वर्णक 1 टा गजल अछि
गजल क्रमांक--77 ओन्नी / मुन्नी
Friday, 13 May 2016
गजल
घाम शराब बराबर
सुख छै पन्ना पन्ना
दुख तँ किताब बराबर
छै धर्मक आँगनमे
घोघ नकाब बराबर
क्रेडिट जय डेबिट जय
फंड हिसाब बराबर
ठोरो चुप मोनो चुप
प्रश्न जबाब बराबर
सभ पाँतिमे 22-22-22 मात्राक्रम अछि।
दूटा अलग-अलग लघुकेँ दीर्घ मानबाक छूट लेल गेल अछि।
सुझाव सादर आमंत्रित अछि
Thursday, 12 May 2016
अपने एना अपने मूँह-35
कुंदन कुमार कर्णजीक 1 टा पोस्टमे 1 टा गजल अछि। आशीष अनचिन्हारक 12 टा पोस्टमे 6 टा रुबाइ, 3 टा गजल, 1 टा भक्ति गजल, 1टा विश्व गजलकार परिचय श्रृंखला आ 1टा अपने एना अपने मूँह अछि।
अक्टूबर 2015मे कुल 9 टा पोस्ट आएल जइमे आशीष अनचिन्हारक 6 टा गजल, 1 टा बाल गजल आ 2 टा विश्व गजलकार परिचय श्रृंखला आएल।
नवम्बर 2015 कुल 23 टा पोस्ट भेल जकर विवरण एना अछि--
गजलक आँगनमे नीरज कर्णजी एलाह आ हुनक 2 टा गजल आएल।
ओमप्रकाशजीक 12 टा पोस्टमे 5 टा रुबाइ आ 7 टा गजल आएल।
आशीष अनचिन्हारक 9टा पोस्टमे 6 टा गजल, 1 टा बाल गजल, 1 टा विश्वगजलकार परिचय श्रृंखला आ 1 टा पोस्टमे जियाउर रहमान जाफरीजीक गजल प्रस्तुत कएल गेल।
दिसम्बर 2015मे कुल 12 टा पोस्ट भेल जकर विवरण एना अछि--
ओमप्रकाशजीक 4 टा गजल आएल। जगदानंद झा मनु आ नीरज कर्णजीक 1-1 टा गजल आएल। आशीष अनचिन्हारक 6 टा पोस्टमे 5 टा गजल आ 1 टा बाल गजल आएल।
Wednesday, 11 May 2016
गजल
Tuesday, 10 May 2016
गजल
अपने चुनल सरकारसँ पेरा रहल छै
कानूनमे अधिकार मुदा काजमे नै
स्वतन्त्रता अभ्याससँ हेरा रहल छै
ठेकान नै कुर्सीक कखन के लऽ जेतै
सत्ताक भागी जल्दिसँ फेरा रहल छै
अन्याय अत्याचारसँ पीडित गरीबे
नेताक चक्रव्यूहसँ घेरा रहल छै
ककरासँ जनता आब करत कोन उल्हन
रक्षक सभक बन्दूकसँ रेरा रहल छै
सेनूर मेटा गेल कतेकोक कुन्दन
सरकार नै लोकसँ टेरा रहल छै
2212-221-122-122
© कुन्दन कुमार कर्ण
www.kundanghazal.com
Friday, 6 May 2016
श्री जगदीश चन्द ठाकुर 'अनिल' जीक लिखल गजल संग्रह "गजल गंगा" केर समीक्षा
कुल ८१ टा गजल अपना भितर समेटने ई संग्रह बहुते नीक-नीक गजलक सुन्दर गजल गंगा बनल अछि । आब एहि गंगामे असनान कतएसँ शुरू करी अर्थात हम अप्पन गप्पक शुरूआत कतएसँ आरम्भ करी । तँ हम शुरूआत करैत छी;
गजलक व्याकरण पक्षसँ :- आ गजलक व्याकरणक अ आ अछि मतला, काफिया, रदीफ, बहर आ मकता ।
सभसँ पहिने मतला, मतला अर्थात गजलक पहिल शेर जे कि काफिया आ रदीफक निर्धारण करैत अछि । एहि संग्रहक सभ गजलमे अनिलजी मतलाक पालन बहुते सुन्दरसँ केने छथि । आब,
काफिया आ रदीफ : संग्रहक शुरूआतेमे अनिलजी संग्रहकेँ बहरक भिन्नताकेँ आधारपर दू भागमे बँटैत ई लिखने छथि जे काफिया आ रदीफक पालन भेल अछि । आ ठीके रदीफक पालन एहि संग्रहक सभ गजलमे बड़ नीकसँ भेल अछि । सगरो संग्रहकेँ पढ़ला बाद बुझलौं जे बहुतो गजलमे काफियाक पालन सेहो नीकसँ भेल अछि । ओतए ३७% गजलक काफियाकेँ ठीक करैक गुँजाइश अछि । चुकी ई संग्रह एखन अप्रकाशित अछि तेँ जँ सम्भव होइ तँ अनिलजी किछु संशोधित कएला बाद एकरा आओर बेसी उत्कृष्ट बना सकैत छथि ।
जेना कि संग्रहक प्रथमे गजलक मतला-
"पढ़बाक मोन होइए   मोन होइए
किछु ने किछु सदिखन   मोन होइए"
एहिठाम काफिया भेल " e खबाक" मुदा गजलक आन आन शेर सबहक काफिया अछि बिछबाक, झिकबाक, निपबाक,  , छ्टबाक, छिनबाक । एहिठाम चिखबाक छोरि कए बाद बाँकी ????
एकबेर भाग पहिलकेँ गजल संख्या ५ केर मतला देखू-
"काँट फूस अछि   बाटपर जहाँ-तहाँ
नढ़िया कूकुर   बाटपर जहाँ-तहाँ"
आब एहि मतलाक रदीफ भेल "बाटपर जहाँ-तहाँ" जे की दुनू पाँतिमे काॅमन अछि । आब काफिया भरल आ मरलसँ भेल "रल" । मुदा आन शेर सबहक काफिया अछि दखल, पड़ल, जड़ल, महल, उड़ल, गड़ल । एहिमे पड़ल, जड़ल, उड़ल, गड़ल तँ ठीक मुदा दखल आ महल ?????
आगू बढ़ैत गजल १४ केर मतला-
"बहरक झंझटिसँ हमरा आजाद करु
हम गजल छी हमरा नै बरबाद करु"
एहि मतलाक काफिया भेल आकार बाद द (ाद) मुदा एहि गजलक आगूक शेर सबहक काफिया लेल गेल अछि याद, फरियाद, अनुवाद, लाज, काज, बात । याद, फरियाद, अनुवाद ठीक तँ लाज, काज, बात ???
एक बेर गजल १६ केर मतला देखल जेए -
"कानहापर गंगाजल ल' क'  कोना-कोना
मोन पड़ैए ऐ पहाड़पर  कोना-कोना"
एहिठाम काफिया भेल बढ़लौं, चढ़लौंसँ "ढ़लौं" मुदा एहि गजलक आन-आन शेर सबहक काफिया अछि; खसलौं, बचलौं, कटलौं, रखलौं आब ई सबटा कतेक ठीक ????
कनेक आओर आगू बढ़ैत गजल २७ केर मतला-
"जुनि पूछू की  छी हम
नित्य स्वयंसँ   छी हम"
एहि मतलाक काफिया भेल "0रै" वा "0ड़ै" । आब एहि गजलक आगूक शेर सबहक काफिया जे लेल गेल अछि- डरै, बुझै, जगै, कनै, बजै, नचै, जनै, तकै । एहिमे "ड़रै"केँ छोरि बाद बाँकी सबटाकेँ की ठीक कहल जेए ??????
गजल संख्या २९ केर मतला-
"एतेक बाझल किएक रहै छी   अहाँ
अबै छी बड़ी बड़ी राति क'   अहाँ"
एहिठाम काफिया भेल अकार संग "पनामे" । मुदा शाइर एहि गजलक आगाँक शेर सभमे काफिया लेने छथि; पटनामे, सतनामे, घटनामे, अयनामे, बधनामे, गहनामे । मतलाक हिसाबे आन आन शेरक काफिया मेल नहि क' रहल अछि ।
कनिक आगू जा कए गजल संख्या ४० केर मतला-
"चिन्ता तनकेँ   रहल अछि की करियौ
मोन कतौ नै  रहल अछि की करियौ"
एहि मतलासँ जँ काफियाक निर्धारण हुए तँ काफिया भेल, "0ागि" । मुदा शाइर एहि गजलक आन-आन शेरक काफिया देने छथि; भागि, ताकि, मांगि, कानि, आबि, काटि, कहब बेजए नहि जे " भागि"केँ छोरि आन कोनो मतलासँ मेल खाइत नहि अछि ।
एहि तरहे कम बेसी एहि संग्रहक भाग १ केर गजल संख्या ६,९,१३,३०,३३,३५,३७,५१,५३,५४,५५ केर काफिया ठीक नहि अछि ।
आब एहि भागक अन्तिम गजल, गजल ६१ केर मतला एक बेर देखल जेए-
" नदी छोड़ि क'  एलौं
गाम छोड़ि क'  एलौं"
आब एहि मतलासँ काफियाक निर्धारण हुए तँ काफिया भेल "हरमे" मुदा शाइर एहि गजलक आगूक शेर सबहक काफिया लेने छथि- कहलमे, जहलमे, महलमे, जूड़शितलमे, सहलमे, गजलमे । मतला आ आन-आन शेरक बिचमे काफियाक कोनो मिलान नहि ।
आब आबी संग्रहक भाग दूमे । पहिल भाग जकाँ एहि भागमे सेहो शाइर मतला आ रदीफक पालन नीकसँ केने छथि । आब देखी काफिया तँ सबसँ पहिले भाग दू केर गजल संख्या ४ केर मतला-
"खेल सभटा   जाइए
लोक सभटा   जाइए"
आब एहि मतलासँ काफिया भेल "सरि", मुदा आगाँक शेर सबहक काफिया अछि झखडि, ससरि, पिछरि, बिगरि, कुतरि, नचरि । मतलासँ मेल खाति एकौटा शेरक काफिया नहि ।
भाग २, गजल ६ केर मतला-
"जीवनकेँ   बदलल
प्रेमक   बदलल"
एहिठाम काफिया भेल आकार बादक शा, षा अथवा सा । आशा, परिभाषा, बारहमासा, भाषा, अभिलाषा, तक तँ ठीक मुदा अन्तिम दूटा शेरक काफिया मौसा आ पाछाँ ।
आब एकबेर देखी भाग २, गजल १७ केर मतला-
"सभ जिवइत अछि सुबिधामे
हम रहइत छी दुबिधामे"
एहिठाम काफिया भेल उकारकेँ बाद "बिधामे" । सुबिधामे, दुबिधामे केँ बाद आगाँक शेरक काफिया अछि, कवितामे, अनकामे, अपनामे, पटनामे, बसुधामे । एहिमे सँ एक्कोटा काफिया मतलासँ ठीक मेल नहि कए रहल अछि ।
किछु एहने-सन भाग २ केँ गजल ९,१२,१८ आ २० केर काफिया सेहो ठीक नहि अछि । एहि संग्रहक अन्तिम गजलक मतला एकबेर देख लेल जेए-
"नीक बात किछु   अहाँ
गीत गजलमे   अहाँ"
कहू/रहूमे समान भेल "हू" । मुदा शाइर आन आन शेरक काफिया लेने छथि; चलू, धरू, करू, बड़ू । खाली ू ू ू ू तँ बिना "ह"केँ ू ू ू ू के की कहल जेए ???
कतेक रास गजल एहनो अछि जाहिठाम काफिया तँ ठीक बनिरहल अछि मुदा काफियामे एक्के आखरक प्रयोग एकसँ बेसी बेर कएल गेल अछि । जेना भाग एकक गजल ९,२०,३६,४२ आ भाग दू केर गजल १० मे ।
मतला, रदीफ, काफियाक बाद गजल व्याकरणक एकटा मुख अंग अछि मकता । मकता, अर्थात गजलक अन्तिम शेर जाहिमे शाइर अपन नाम वा उप नामक प्रयोग केने होथि । एहि संग्रहक कोनो गजलमे मकता़क प्रयोग नहि कएल गेल अछि ।
आब आबी गजल व्याकरणक एकटा पैधि कलापक्ष बहरपर । तँ जेना स्वयं शाइर स्वीकार केने छथि जे भाग १ केर ६१ टा गजलमे ओ सरल वार्णिक बहरक प्रयोग केने छथि । आ जेकर निर्वाह ओ बहुते नीकसँ केने छथि । आब भाग दू जाहिमे कुल २० टा गजल अछि, कोनो निर्धारित अरबी बहरक प्रयोग तँ नहि कएल गेल अछि, हाँ एहि गप्पक धियान जरूर राखल गेल अछि जे सब पाँतिमे समान मात्रा क्रम रहेए । अर्थात समान मात्रा क्रमक प्रयोग करैक सफल प्रयास केएने छथि । किछुठाम छोरि दी तँ । सबसँ पहिने तँ चन्द्रविन्दूकेँ जगह विन्दूक (अन्सुआर) प्रयोग कएल गेल अछि । ई शाइद टाइपिंग ग़लती हुए मुदा एहि कारणे बहुतो जगह मात्रा क्रम बिगैड़ गेल अछि । दोसर जतअ जतअ संयुक्ताक्षरक प्रयोग कएल गेल अछि ओतअ ओतअ मात्रा क्रम केर गलती भ गेल अछि ।
जेना गजल संख्या ५ केर अन्तिम शेरक प्रथम पाँति-
"मोन केर प्रश्न अछि कते"
२१ २१ २१ - २ १२ (शाइर द्वारा मानल)
२१ २२ २१ - २ १२ (वास्तविक)
एकटा आओर उदाहरण गजल ११ केर तेसर शेर देखल जेए-
"देश हमर अछि प्राण भाइजी"
२१ १२ - २ २१- २१२ ( शाइर द्वारा मानल)
२१ १२- १ २ २१ - २१२ (वास्तविक)
एहने तरहक दोख गजल १२ केँ दोसर शेरमे आ १८ म' गजलकेँ दोसर शेरमे अछि ।
भाषा आ भाव पक्ष ; भाषापर जबरदश्त पकड़ लेने सम्पूर्ण संग्रहमे भाषाक एकरूपताक दर्शन होइत अछि । संग-संग नव रचनाकार सभ लेल सिखबाक लेल नीक प्लेटफार्म थिक अनिलजीक ई गजल संग्रह । अनिलजी बिना कोनो बेसाहल शव्दक प्रयोग केने एतेक सरल व्यबहारिक मैथिलीक शव्द सबकेँ गूंठि कए एकता नव शुरूआत केने छथि । समान्यसँ समान्य लोक, एक-एकटा गजलक एक-एकटा शेरक आनन्द ओहि छन अर्थात पढ़ैत वा सुनैत मातर ल' सकैत अछि ।
भाषा शिल्पक गप्प करी तँ एक-एकटा छोट-छोट शेरमे एतेक बेशी गप्प नुकेएल अछि जे सुनि आ सोचि कए मनक भितर ख़ुशिक लाबा फुटै लगै छैक । एकटा उदाहरण एहि संग्रहक पहिल गजलक एकटा शेर-
"दुइ ठोर थिक अथवा तिलकोर केर तडुआ
होइए तँ लाज लेकिन चिखबाक मोन होइए"
मिथिलाक भोजनक पाक-कलाक श्रेष्ठताक प्रतिक तिलकोरक तडुआ । जेकर स्वाद, कुड़कूड़ेनाइक जवाव नै, सुनिते मातर मुँहमे पानि एनाइ स्वभाविक । स्वादिष्ट, पातर, कड़कड़ तिलकोरक तुलना पातर ठोरसँ । जवरदश्त उपमय आ उपमानक प्रयोग । ओकर बादो, लाज होइतो चिखबाक मोन ।एहेन एहेन सरल व पारम्परिक शव्द चयन हिनक गजल कौशलमे चारि चान लगा रहल अछि ।
सम सामयिक मिथिला मैथिलीक समाजमे जतेक कोनो समस्या वा वाद विवाद अछि सभपर अपन कलम चलबैत सुन्दर-सुन्दर शेरक द्वारा अनिलजी लोकक आ समाजक धियान ओहि दिस दियाबैमे सफल भेल छथि । समाजक अव्यवस्थाकेँ देख संघर्ष आ छिनबाक गप्प एक्के संगे कोना, देखू एहि शेरमे-
"आजादीक लेल एखनहँु संघर्ष अछि जरूरी
व्यर्थ गेल सभ मांगब छिनबाक मोन होइए"
संग्रहक नामे अनुरूपे एहि "गजल गंगा"मे अनिलजी सभ किछु समेटने एकरा सुन्दर रूप देबैमे सफल भेल छथि ।
@ जगदानन्द झा 'मनु'
मो० +९१ ९२१२ ४६ १००६
भक्ति गजल
अपन दर्शन दिएलनि हमरा
मनक शक्ती सगरो छनमे
आइ मैया दखेलनि हमरा
हुनक महिमा कते छनि भाड़ी
ज्ञानकेँ दिप जरेलनि हमरा
पाप सगरो हमर बिसरा कय
छोट बेटा बनेलनि हमरा
दय क' ममता अपन आँचरकेँ
मनु करेजसँ लगेलनि हमरा
(मात्रा क्रम; 2122-122-22)
जगदानन्द झा 'मनु'
Thursday, 5 May 2016
गजल
हाड़ मांसक बनल मशीन अहाँ देखने होयब
एक पाइक लेल पराण अपन बेच दै छै ओ
गाम घरमे एहन दीन अहाँ देखने होयब
खेतकेँ जे कोड़ि उगा रहलै सोन सन उपजा
ओकरो मन सदति मलीन अहाँ देखने होयब
आँखिमे जनमल सपना अचके तोड़ि दै विधना
डरसँ तेँ हेरायल नीन अहाँ देखने होयब
छूबि दै सोना जँ अमित तँ बनै माँटिकेँ टुकड़ा
खूब एहन भाग्यसँ हीन अहाँ देखने होयब
अमित मिश्र
Wednesday, 4 May 2016
"शोणितायल पैरक निशान" गजल संग्रहपर चर्चा
तँ पहिने सरला प्रकाशनद्वारा सन् 1989 मे प्रकाशित कएल गेलह हुनक गजल संग्रह "शोणितायल पैरक निशान"के देखि-
एहि संग्रहमे कुल ४८टा गजल छै । जकरा आजाद गजलक श्रेणीमे राखि पढल जा सकैछ । किछु गजल भावक दृष्टिकोणे तँ महत्वपूर्ण छहिए किछु शेर सेहो हृदयकेँ छूअवला छै । जेना बतीसम् गजलक ई मतला देखू-
फूलवन मे एक भँवरा युग युग सँ रहए पियासल
जनु भोजक खास भडारी रहि जाय निखण्ड उपासल
पोथीमे 'गजले किएक ?' विषयपर 6 पेज खर्च कए लिखल गेल छै मुदा 'गजले किएक ?' तकर तथ्यपरक तर्क नै भेट सकल ।
बहरक निर्वहन तँ दूरक बात संग्रहक अधिकांश गजलमे गजलक आधारभुत निअम पालन नै कएल गेल छै । जेना गजल संख्या 2, 3, 8, 11, 14, 15, 18, 21, 23, 24, 25, 26, 27, 30, 35, 36, 45, 46, 47, 48 लगायतके गलजमे काफिया दोष तँ छहिए, बहुत रास गजलमे काफिया आ रदिफक ठेकान नै । ढेर रास शेरकेँ अर्थ सेहो अस्पष्ट बुझाइत । जेना तीसम् गजलक ई मतला देखू-
भूमि डोलल तँ बहुत किछु डोलल
भूमि डोलल तँ कहाँ किछू डोलल
कहब कने नीक नै लागत मुदा गजलक नामपर गजलक मजाक उडाएल जकाँ बुझाएत । तखन एकरा गजल संग्रह कहनाइपर प्रश्नचिन्ह लागि रहल छै । संगे शाइर गजलक विविध पक्षक सम्बन्धमे अनभिज्ञ रहल बात उजागर होइ छै ।
तेनाहिते नव आरम्भ प्रकाशनद्वरा सन् 2008 मे प्रकाशित हुनके गजल संग्रह 'थोडे आगि थोडे पानि'मे सेहो एहने गल्ती सभ दोहराएल भेटत ।
गजल
गजल
भगत छै एहि ठाँ डलवाह नै छै
सते ककरो कतौ परवाह नै छै
रहै खेतक हरियरी बिन मवेशी
दुइभ बड छै मुदा चरवाह नै छै
कहै मिथिलाक हम उद्धार करबै
मुदा भाषा अपनपर वाह नै छै
बनै छै खेत उस्सर आब मीता
पलायन कारणसँ हरवाह नै छै
कहै छै सब मुहेंपर गजल सुन्नर
मुदा पुनि पीठ पाछू वाह नै छै
१२२२-१२२२-१२२
अमित मिश्र
Tuesday, 3 May 2016
गजल
मरिए गेलै सुंदर रौद
सोहागिन छै कारी राति
विधवा भेलै उज्जर रौद
निकहा निकहा जै श्री राम
सौंसे पसरल बाँतर रौद
अनका लेखें छै भगवान
हमरा लेखें पाथर रौद
सोभै एना जेना होइ
सिंदुर टिकुली काजर रौद
सभ पाँतिमे 2222-2221 मात्राक्रम अछि
सुझाव सादर आमंत्रित अछि
Monday, 2 May 2016
गजल
अनचिन्हार गाममे घर बनाबऽ चलल छलौँ हम
कारोबार एहि जिनगीक सुखसँ चलाबऽ खातिर
नेहक लेल मोल अपने घटाबऽ चलल छलौँ हम
चिन्हब लोककेँ कठिन अछि भरमसँ भरल जगतमे
बुझि कांटेक फूल हियामे सजाबऽ चलल छलौं हम
अपनो छाहपर जखन नै भरोस रहल मनुषकेँ
दोसरकेँ तखन हियामे बसाबऽ चलल छलौं हम
भगवानक दयासँ कुन्दन कपार हमर सही छल
अपने घेंचकेँ अनेरो कटाबऽ चलल छलौं हम
2221-2122-12112-122
© कुन्दन कुमार कर्ण


text:
स्वर्ग स: सुन्दर अछी हमार मिथिलाधम !!
ऋषि मुनि तपस्वी आर माँ जानकी जन्म लेलैथ अहि ठाम !!
ज्ञानभूमि तपोभूमि आर स्वर्गभूमि अछी हमर जनकपुरधाम !!
गौतम कणाद मन्दन भारतीसुशिला यी अछी मिथिलांचल के गरिमा !!
युगो युग गुनगान होइत अछी मथिलांचल धर्ति क महिमा !!
हरबाहक श्रमदेखि धर्ति प्रतिदान केलैथ सिया जी सन् गहना !!
मिथिला क सब घर स्वर्ग लगैया,लोग ईहा के साधु सन्त !!
चाहे कोनो ऋतु होइ सद्खन बहैत ईहा बसन्त !!
मनोरम प्रकृति आर मनमोहक मिथिला क संस्कृति !!
एक दोसर स: सब लोग करैत अगाध प्रेम आर प्रिती !!
हर जीव ईहा के स्वाभिमानी करैथ नै किनको आशा !!
मधुरों स: मधुर मिथिला क मैथिल भाषा !!
मिथिले मे पुनरजन्म लि यी सब लोग मे अछी अभिलाषा !!
महाकवि विधयापति आर नागार्जुन सन् प्रखर विद्वान !!
जग ब्याप्त कैलैथ मिथिला क गरिमामय शान !!
स्वर्ग स सुन्दर धर्ति अछी हमर मिथिलाधम !!!!!!
कविता के रचैता:- प्रभात राय भट्ट
ग्राम :धिरापुर --2
जनकपुरधाम नेपाल
Photo 1


text:
वाणिज्य एवं प्रसाशन विभाग द्वारा 8-9 दिसम्बर क' अंतरराष्ट्रीय सेमिनार केर आयोजन कायल गेल अछि। सेमिनार केर विषय “इमर्जिंग एंटरप्रेन्योरीएल सिनेरियो इन इंडिया” अछि। सम्मलेन मे उक्रेन केँ भारत मे राजदूत इगोर पोलिखा, लिथुआनिया केँ डॉ.जीता क्रियोसिनाएन, भूटान केँ एस. एम्. गोम्स, पोल्लैंड केँ भारत मे महावाणिज्य दूत डॉ. लिसोसकी भाग लेथिन। नेपाल के बी. बी. भंडारी केर संग दर्जन भरी वाणिज्य एवं प्रबंधन केर विशेषज्ञ भाग लेतीं। ऐहीक अतिरिक्त बेलारुस केँ विद्वान सभ सेहो अप्पन सहमती देना छथि।
ऐही सम्मेल्लन क' बीज भाषण दिल्ली स्कूल ऑफ़ इकोनॉमिक्स केँ वाणिज्य विभागक पूर्व विभागाध्यक्ष प्रो. जे. पी. शर्मा प्रस्तुत करता। सम्मेल्लन केँ संगठन सचिव प्रो. बी. बी. एल. दास कहलनि कि मूल विषय केर अतिरिक्त दस अतिरिक्त विषय सेहो अछि, जाहि पर अन्तराष्ट्रीय स्तरक दू दर्जन विशेषज्ञ दू दिन धरी अप्पन व्याखान प्रस्तुत करता| ऐही सम्मलेन मे उद्घाटन सत्र केर अतिरिक्त तीन तकनीकी सत्र केर आयोजन कायल गेल अछि | प्रथम तकनीकि सत्र केर विषय "इमर्जिंग एनवायरनमेंट फॉर एंट्रेपरेनुरिअल डेवलपमेंट" अछि, द्वितीय तकनीकि सत्र केँ विषय "न्यू डाइमेंशन ऑफ़ एंट्रेपरेणुरशिप" आओर तृतीय सत्र केँ विषय "एंट्रेप्रेनुर्शिप चैलेंजेज : इंडियन कॉन्टेक्स्ट" अछि, जाहि पर एखन धरी एक सौ अस्सी संक्षिप्त आलेख आयब चुकल अछि।


text:
पटना । मारीशस क राष्ट्रपति राजकेश्वर प्रयाग छह जनवरी कए बिहार अउताह। ओ अपन पूर्वज क गाम वाजितपुर (पुनपुन प्रखंड) जेताह, जाहि ठाम हुनक नागरिक अभिनंदन राज्य सरकार दिस स होएत। एहि लेल मुख्यमंत्री नीतीश कुमार अपने वाजितपुर जा कए तैयारी क जायजा लेलथि।
ओ कहला जे राष्ट्रपति क आगमन कए यादगार बनेबा लेल आ हुनकर आगमन क स्थिति कए अक्षुण्ण बना कए रखबा लेल विशेष कार्यक्रम क आयोजन होएत। राष्ट्रपति क संग हुनकर कनिया अनिता प्रयाग सेहो आबि रहल छथि। ज्ञात हुए जे ओहि ठामक राष्ट्रपिता सर शिवसागर रामगुलाम सेहो बिहार क छलाह। राजकेश्वर प्रयाग पिछला साल मारीशस क राष्ट्रपति निर्वाचित भेल छलाह। एहि स पूर्व ओ संसद क अध्यक्ष छलाह।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
दिल्ली आ मुंबई स आधुनिक, रायपुर स सुंदर परिकल्पना अछि न्यू पटना शहरक। गंगा क कछैर मे प्रस्तावित एहि शहर क पहिल झलक सामने आबि गेल अछि। विख्यात वास्तुकार हाफीज कांट्रेक्टर क कहब अछि जे न्यू पटना लेल किसान स जमीन लेबाक कोनो जरुरत नहि पडत। गंगाक कछैर मे एकरा लेल प्रयाप्त जमीन अछि। संगहि गंगा मे बनल डेल्टा क उपयोग सेहो कैल जाएत। निश्चित रूप स इ एकटा सपना अछि, किया त सरकार संग एहि पर अंतिम फैसला नहि लेल जा सकल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
मुख्य पृष्ठ चित्रालय न्यू पटना क पहिल झलक


text:
Sunday, September 7, 2014
अक्षयनवमीक भूत
कार्तिक मास मे अक्षयनवमीक दिन, किलाक भीतरी बाड़ी मे बेस चहल-पहल छलैक। सभ व्यस्त छल। किछु ने किछु काज सभ के छलैक। ई चहल-पहल कोनो अजुके होइ से बात नहि। प्रत्येक वर्ष कार्तिक मास भरि, राज-परिवारक भानस अही बाड़ीक मध्य मे अवस्थित धात्रीक गाछ तऽर मे होइत छलैक।
राजमाता के धर्म-कर्म मे बड़ आस्था छलनि। कहल जाइत छलै जे कार्तिक मास मे धात्रीक पात जखन झड़ऽ लगैत छैक तखन ओहि तऽर मे भानस आओर भोजन करै मे बड़ धर्म छै। तएँ राजमाता दुर्गेश्वरी देवी एहि पर्व के बड़ निष्ठा सॅ मनबैत छलीह।
रानी लोकनिक हवेलीक पाछू कात मे ऊँच चाहरदिवारी सॅ घेरल ई 'हवेली बाड़ी' साबिके जमाना सॅ छल। करीब दू बीघा मे पसरल ई उपवन, सभ दृष्टिकोण सॅ रानीए लोकनि ले बनाओल गेल छलनि। बाड़ी के छोट-पैघ आयताकार खंड मे बॅटैत, पातर-पातर पक्की सड़कनुमा रस्ता सभ छलै, आओर प्रत्येक खंड मे कोनो ने कोनो विषिष्ट प्रजातिक फल-फलहरीक गाछ-वृक्ष। विभिन्न गाछ सभ, फलक, फूलक। कतहु फव्वारा तऽ कतहु छोट छोट पानिक नहर, कमलताल, कुमुदिनीताल, आओर बाड़ीक बीचोबीच एक टा छोट छीन पोखरि। अही पोखरिक पूब कात मे एकटा विशाल धात्रीक गाछ, जे आजुक भीड़-भाड़क केन्द्र-स्थल छल।
चारू कातक घास छील-छालि के गोबर सॅ नीपल गेल छलै। तीनटा माटिक चूल्हि पर विविध व्यंजन सभ बनाओल जा रहल छलै। दक्षहस्त कुटुम्बिनी लोकनि व्यंजनपाक मे भिड़ल छलीह आओर सभक उपर सॅ देखरेख करैत छलीह मझिली रानी मनोरमा। ऐहेन नहि छलै जे सभटा जिम्मेवारी एकसरे मनोरमेक माथ पर छलनि। हवेलीक सभ महत्वपूर्ण चाभीक गुच्छक मलिकाइन होइतहुं स्वयं मनोरमो पर कठोर नियंत्रण-निगरानी छलनि। जेठि ननदि सभक आओर ताहू सॅ उपर सासुक।
सासुक आगमन तऽ एखनि नहि भेल छलनि मुदा बेर बेर किछु निर्देष दऽ के मनोरमा एक बेर जेठि ननदि यशोमाया दिस ताकि लैत छलीह जे गाछक तऽर मे ओछाओल पटिया पर सॅ बैसले बैसल कहुखन मुखर आदेष आओर कहुखन सहमति मे मुड़ी डोला रहल छलीह। दुनू ननदि भाउज एकमत सॅ लागल छलीह आजुक आयोजन मे।
भानस तऽ भरि मास एतऽ होइत छलै मुदा अजुके दिन टा, स्वयं राजा साहेब, अपन भाइ सभक संग पधारैत छलाह। पधारि के माए आओर धात्री दुनू के कृतार्थ करैत छलाह, ऐँठ खसा के।
कालिकानंदन अग्रज छलाह, तएँ राजा कहाइत छलाह। तीन टा अनुज छलखिन, शिवनंदन, ईश्वरनंदन, आओर देवीनंदन। कुँवर शिवनंदनक स्त्री छलखिन मनोरमा, तएँ 'मझिली रानी'।
बड़ी काल सॅ मनोरमा गुमसुम छलीह, बजलीह
”अए कमलेसरी दाइ, कखनि सॅ पोलावक चाउर-मसाला के सनने जाइछी ! समय के कोनो होस अछि अहाँके ?“
यशोमाया कहलखिन
”एम्हर नेने आउ पोलाव बला अढ़िया, देखियै........भेलै कि नहि ?.....ठीके ने कहै छथि, एना मे तऽ बड़ अबेर भऽ जाएत, एगारह बजै ले छैक !............
कनेक रोष देखबैत खवासिन सभ के कहऽ लगलखिन
”तखनि सॅ हम देख रहल छियौक......तोरा लोकनि सॅ काज करौनाइ......हमरा बुते तऽ पार नहि लागत.......हँ, तों सभ नित्यरमाक संग रहै जोग छें.....खूब जोड़ी लगतौ...जेहने धिम्मड़ि बौआसिन तेहने धिम्मड़ि खबासिन !’
जेठ देयादिनीक प्रति ननदि केर विशेष अनुकंपा देखि के मनोरमा के नीक नहि लगलनि। हुनका बड़ प्रीति छलनि नित्यरमा सॅ। मुदा आजुका व्यंगवाणक निसान पर ओ अपने नहि छलीह, से बुझि के कनेक संतोषे भेलनि। वाणी मे चाटुकारिता अनैत ओ ननदि के कहलखिन
'बड़की दाइजी.....हमरा मोन होइत छलए जे.......हिनकर हाथक बनाओल छेनाक बड़ी........केहेन अपूर्व होइ छनि........इएह बनबितथि तऽ सरकार सभक जोग होइतैक.......नहि तऽ आजुक रंग ढंग सॅ हमरा बड़ चिन्ता भऽ रहल अछि.......नहि नहि....ई बस कड़छु पकड़ि लेथु......बाँकी सभटा तऽ हम कइये देबनि ने '
तीर सोझे सोझ लगलैक।
'हँ अए मनोरमा रानी, हेतै किएक नहि,.......मुदा हमरा सॅ बनवाएब तऽऽ................बुझिते छी.....सभ के पहिनहि कहि दियौन......केओ दाइ माइ लोकनि दखल नहि देथि...........से हम कहि दैत छी.................................................................................तऽ एना करू......एकटा छोट सन चूल्हि हमरा लग के दियऽ आओर सभ वस्तु एकट्ठा करू.......हमरो तऽ कतेक मास भऽ गेल छेनाक बड़ी बनेना....'
खूब प्रसन्न मोन सॅ हाथक क्रोषियाक सिलाई के कात मे रखैत यशोमाया दाइ छेनाक बड़ी बनेबाक आडंबर मे लागि गेलीह।
अही बीच मे दूटा खवासिन आबि के राजमाता, राजा साहेब आओर अन्य लोक सभक लेल बैसबाक आसन-ओछाओन, मसनद-तकिया लगा गेलेन। राजमाताक विशेष गद्दी-छतरी सेहो लागि गेलेन।
आ तखनि प्रवेष कएलन्हि राजमाता साहिबा, एक छोट सन काफिलाक संग, आगू आगू हुनक मुंह-लागल नेपालिन मैनेजर, संदूकची लेने, ब्राह्मणी चर्चाइ जलक सुराही लेने, तकर बाद राजमाताक पौत्री सभक झुंड, सात टा राजकन्या। तखनि स्वयं राजामाता, छोटकी बेटी प्रेममायाक संग, पाछू सॅ बौआसिन सभ, आओर कतेको स्त्रीगण......... कुटुम्बिनी लोकनि...........
प्रेममायाक कान्ह पर एकटा हाथ टिकौने, सोझे आबि के भानसक निरीक्षण करऽ लगलीह राजमाता, प्रश्नक बौछार लगा देलखिन, की की बनि चुकल छैक ? की सभ चूल्हि पर चढ़ल छैक आ की बाँकी छैक ?...............के सभ भानस मे लागल छथि ? के सभ हुच्ची मे छथि आओर के अनुपस्थित छथि ?...................................आओर अनुपस्थित लोकक सूची मे चर्चा भेलैन्ह जेठि रानी नित्यरमाक। राजमाताक भृकुटी संकुचित भऽ गेलैन्ह, पुछलखिन
'आ नित्यरमा ?'
'आइ अबेर भऽ गेलनि' मनोरमा नहुंये नहुंये कहलखिन
'अबेर ?' राजमाताक स्वर कठोर लगलनि मनोरमा के
'ककरो पठबैत छियैक.....गे अमेलिया.... जो तऽ..... देखहुन त कियेक देरी भेलनि बहिनदाइ के ?' कनेक सहमि के मनोरमा बजलीह आओर अमेलिया के दौड़ा देलखिन।
राजमाता मसनद सॅ ओंगठि के बैसि रहलीह, स्त्रीगण लोकनि काज करऽ लगलीह। मुदा एक तरहक चुप्पी व्याप्त भ गेलैक। सभ केओ कनेक सावधान भऽ गेल।
अहिना होइ छलैक सदिखन। राजमाता र्दुर्गेश्वरी देवीक व्यक्तित्वे तहिने छलनि। अहू अधेड़ अवस्था मे शरीर एकदम सोंटल, एकोटा केष पाकल नहि, पातर-ठोर, पातर नाक, आओर चमकैत आँखि। जेम्हरे देखैत छलीह एक अद्भुत प्रभाव पड़ैत छलैक। लोक सहमि जाइत छल। वैधव्य मे ओ शरीर के तप सॅ साधि लेने छलीह, मुदा बजै छलीह बड़ मधुर।
ओ ताड़ि गेलीह जे सभ चुप भऽ गेलैक। बड़ आवेश सॅ मनोरमा के पुछलखिन
'आइ केहेन मोन अछि? दवाइ खा रहल छी ने नियमित ?'
'जी, आब तऽ एकदम ठीक छियैक' उत्तर भेटलनि।
तकर बाद आन स्त्रीगण सभ दिस ध्यान देलखिन। पुछलखिन
'आइ दमयन्ती दाइ बेस ठोप काजर केने छथि, ओझा गाम सॅ घुरि एलखिन की ?'
समौलवाली के नहि रहि भेलेन। ओ खी-खी-खी कऽ के तेना हॅसऽ लगली जे दमयंती दाइ लाजे कठुआ गेलीह। दुर्गेश्वरी के हंसी लागि गेलन्हि। बजलीह
'ओना नइ कचकचबै जइयौन्ह...........अइ बयेस मे नहि सिंगार पटार करती तऽ कहिया करतीह'
एखनि धरि यशोमाया छेनाक बड़ी मे व्यस्त छलीह। आब माथ उठा के व्यांगात्मक हंसी हंसैत बाजि उठलीह
“किछु कहू केओ, मुदा अहाँक राजलक्ष्मी बड़की पुतोहु सन ने केओ सिंगार करैत होयत आओर ने केकरो ओहेन मंद गति हेतैक। बोली तेहन मंद जे कानो लगा के सुनि ली त कृतार्थ भऽ जाइ, आओर चलनाइ एहेन आस्ते जे पाँच मिनटक रास्ता हुनका बुते आधो घंटा मे पार नइ लगैत छनि..... आओर व्यवस्था ?..................केकरा नहि बुझल छैक जे आइ एतऽ की आयोजन छैक............. मुदा नित्यरमा के कोनो सुधि छनि ?....... देखब जे अमेलिया आबि के की कहै ए .........कहत....... 'बड़की रानी तैयार होइत छथिन, एनाक आगू मे बैसल छथिन'
ठीक तखनहि अमेलिया आबि के सूचना देलकनि
'बड़की रानी तैयार होइत छथिन, एनाक आगू मे बैसल छथिन, ओइठाम तऽ..................' यषोमाया हंसैत हंसैत दोबरि भ गेलीह। आनो लोक सभ मुंह झांपि के हंसऽ लागल। एहेन बुझना गेलैक जेना राजमातो के हंसी लागि गेलैन्ह मुदा ओ नहि हंसलीह। अमेलिया के पूछलखिन
'की गे, आगू कह.............. चुप कियेक भऽ गेलें ?'
अमेलिया पहिने कनेक डरि के यशोमाया दाइ दिस तकलक। फेर आश्वस्त भऽ के बाजऽ लागल
'जी! असल मे बड़की रानी के जड़ाउ झुमका हेरा गेलनि ऐ। पूरे हवेली मे हंगामा मचल छैक। मुनरी कहै छनि जे ओ आइ भिनसरे एना वला टेबुल पर रखने छलीह। ओतहि सऽ पार भऽ गेलैन्ह। केओ उठा लेलकै। केओ के उठेतैक? सभ देखलकै पलटीक माए के अपन पौती में किहु रखैत। मुदा ओ नहि गछलकै। तएँ पलटी के मारि लगलै। मुनरी आ रंगिया मिल के खूब ओंधड़ा ओंधड़ा के पिटलकै। तैयो नइ गछलकै। मुदा जहिना बड़की रानी एक हंटर लगौलखिन, झुमका आनि के पएर पर धऽ देलकनि.... बापरे बाप........पलटी दर्दक मारे खूब चिचिया रहल छैक....... सौंसे देह पर मारि के लाल लाल दाग..........“ बीचहि मे यशोमाया टोकि बैसलखिन
'की ? की ? .......एक बेर फेर कह तऽ......हंटर ? हंटर घुमाबऽ जनै छथि नित्यरमा ? हुनकर हंटरो तऽ फूले जेकाँ लगैत हेतैक। आष्चर्य! नित्यरमा आओर हंटर ?'
यशोमायाक उक्ति कोनो गलत नहि भेल छलन्हि। नित्यरमा आओर हंटर-चाबुक, दुनू में कोनो मेले नहि, कोनादन बुझाइत छलैक। नित्यरमा बड़ आलसी छलीह, बड़ सुस्त। भरि-भरि दिन ओछाओन पर पड़ल रहनाइ, खवासिन सभ सॅ देह जॅतौनाइ, मालिस करौनाइ, गप्प हंकनाइ, घंटो सिंगार करनाइ, सुतनाइ, इयेह हुनक दिनचर्या छलनि। अही धिम्मड़ि गति सॅ अकच्छ भऽ के, रनिवासक चाभी सभ हुनका सॅ छोट मनोरमा केँ सौंपि देने छलखिन राजमाता।
मुदा राजा पर नित्यरमाक बड़ प्रभाव छलनि। रूप और भानसक प्रभाव । नित्यरमा अनिन्द्यसुंदरी छलीह। ताहि पर नित्य अनूप सिंगार, आओर नव सुस्वादु भोजनक विन्यास ओ बड़ जतन सॅ करैत छलीह। राजकाज में, कतबहु व्यस्त होथु, रातुका भोजन आओर विश्राम, नित्य, नित्यरमेक हवेली में करैत छलाह कालिकानंदन।
'मइयाँ जी! मइयाँ जी! हमरा लोकनि पोखरि मे नहाइ ले जाउ ?'
राजमाताक ध्यान अपन जेठ पौत्री ऐश्वर्य दिस गेलैन्ह। बजलीह
'अइ मास में पोखरि मे नहाएब ?......... बेस.....जाउ .........मुदा बेसी काल पानि मे नइ रहै जाएब नहि तऽ सर्दी बोखार हएत '
राजकन्या लोकनि प्रसन्न भ के पोखरि मे उतरि गेलीह। हंसी, किलकारी सॅ वातावरण भरि गेलैक।
ठीक बारह बजे, किछु विषिश्ट कुटुम्ब, अनुज आओर अनुज-पुत्रक समूहक संग, राजा कलिकानंदन एलाह आओर आबि के माए के प्रणाम केलखिन। राजमाता संभरि के बैसलीह आओर बौआसिन लोकनि घोघ काढ़ि के कात भऽ गेलीह। सभ सॅ कुशल क्षेम पूछि के बैसऽ ले कहलखिन राजमाता। सभ बैसैत गेलाह।
ओम्हर, पोखरि मे भरि इच्छा उधम मचबैक बाद राजकन्या सभक झुंड कोनो खेल मे लगले छलैक कि एम्हर सॅ कुमर लोकनि पहुंचि गेलखिन। नुक्का-चोरी होमऽ लगलैक।
बाड़ी मे कतेको हरिन, मजूर आओर चिड़इ सभ पोसल छलैक। ओ सभ, लोकक भीड़-भाड़ सॅ डरा के गाछ वृक्ष मे नुकाएल छल। मुदा आब ओतऽ बच्चा सभ नुकाए लगलै। तएँ ओ सभ एम्हर ओम्हर भागऽ लागल। बेस चहल पहल मचि गेलै।
राजा कालिकानंदन बाड़ीक सुव्यवस्था सॅ बेष प्रभावित भेलाह। बजलाह
”वाह! बाड़ी तऽ खूब सुंदर लागि रहल अछि। गेना आओर गुलाब मे तऽ एखनहि सॅ कोंढ़ी निकलि रहल अछि। वयेह बुढ़िया मालिन अछि ने? ओकरा इनाम दियौक। ओ जीत गेल अइ साल।’
दुर्गेश्वरी मुसकि के उत्तर देलखिन
'से तऽ ठीके कहैत छी........मुदा आब ओकरा बुतेँ काज नहि कएल होइ छै। बड़ बयेस भेलै किने, तएँ सोचैत छी जे ओकर बेटी के राखि ली। बुढ़िया के आरामो भऽ जेतै आओर पेटो भरतैक। उपर सॅ पेन्षनो तऽ रहबे करतै।’
कालिकानंदन बजलाह
'फेर सोचि लियऽ माँ! अगिला साल सॅ हमरे माली सभ जीत जाएत।’
आब छेनाक बड़ी सॅ संतुष्ट भऽ के यशोमाया तौलिया सॅ हाथ पोछैत भाइ सॅ पुछलखिन
'सुनै छी जे आइ दरबार मे बड़ आनंद रहलैक....हम तऽ अइ मनोरमा रानी के फेर मे पड़ि के ओम्हर जाइए नहि सकलहुं....ठीके मूर्खराज आएल छैक ?’
'सएह तऽ.....! शिवनंदन बाजि उठलाह
'हम सभ ओकरे विषय मे गप्प कऽ के हंसैत आबि रहल छी! अबितहि रंग जमा देलकै ! खूब हॅसौलकै.........भाइजी तऽ...जहिया सॅ गद्दी पर बैसलाह ए, हॅसनाइ एकदम्मे बंद कऽ देने छथिन। कतबो हॅसबियौन, बस मुसकि देताह। हमरा सक तऽ नहि होएत। हमरा तऽ हॅसैत हॅसैत जान निकलि गेल ! वाह ! की विलक्षण नाम छैक...मूर्खराज !’
राजा फेर मुसकि रहलाह। से देखि कुँवर देवीनंदन माए के कहऽ लगलखिन
'देखियौन्ह ने माँ, एखनहु बस मुस्काइये रहल छथि भाइजी....अहीं कहियौन्ह ने....एतऽ कोन दरबार लागल छैक ?’
'से कियेक ? एत्तहु तऽ माँ के दरबार लगले छन्हि, आओर हम हंसि तऽ रहल छी....अहाँ सभ तऽ.............अहिना...........’
कहैत देवीनंदनक गऽर मे बाँहि दऽ के जोर सॅ हॅसि उठलाह कालिकानंदन। बजलाह
'वास्तव मे अद्भुत छैक मूर्खराज। माथ पर फाटल जूताक मुकुट, दुनू हाथ सॅ एकटा नाम्ह सन सजमनि तेना पकड़ने छलैक जेना ओ सजमनि नहि, राजदंड हो। कान्ह पर सॅ, पाछू नीचाँ तक लटकल एकटा फाटल चीटल चद्दरि जेकर छोर ओकर कुकुरक मुँह मे ! अबितहिं सभ के आशीष देलकै
'कल्याण हो.....कल्याण हो ' ठीक बुझना गेलै जेना राजा भूपनारायण होथि। ओहिना एक दिस झुकैत चालि, वयेह स्त्रैण कंठ, वयेह बजैक ढंग, अद्भुत !’
मूर्खराज राजविदूषक छल। हॅसबै बला। लोकबेद के हॅसा के धन कमेनाइ ओकर काजे छलैक। मुदा ओ ककरो सॅ बान्हल नहि छल। ओकर क्षेत्र बड़ विस्तृत छलैक। छोट पैघ सभ राज-रजवाड़ा मे ओकर पैठ छलैक। राजकाजक व्यस्तता आओर गंभीरताक बीच अपन हास्य-उपहास, खिस्सा-पिहानी सॅ शीतलताक लहरि उत्पन्न करै मे माहिर छल ओ। भाँति-भाँति के स्वांग रचैत छल ओ। सभक मुँहलागल छल, तएँ मुँहमांगल धन कमबैत छल। अइ बेर घुरैत फिरैत, ओ कालीगंज पहुचि गेल छल।
'राजा भूपनारायण के नकल कऽ तऽ रहल अछि मुदा कहियो तऽ ओ बुझबे करथिन। केओ ने केओ कहिये देतनि। तखनि बुझताह मूर्खराज। सभ बुधियारी घोंसड़ि जेतन्हि। भविष्य मे शिवगंगा राजक फाटक बंद भऽ जेतनि। आ ताहि संग बंद भऽ जेतनि एकटा मुख्य पाइ के स्रोत। मूर्खराज महोदय के ई मसखरी बड़ महग पड़तनि।'
सदैव गंभीर रहै बला कुमर ईष्वरनंदन कहलखिन।
शिवनंदन बजलाह 'से ओकरा कोनो परवाहि हेतैक से हमरा नहि बुझना जाइत अछि। ओहनो ओ शिवगंगा सॅ काफी माल ऐंठ चुकल अछि। परूँकें तऽ शर्त लगा के दू टा खस्सी के माँसु खा गेलैक आओर बीस बीघा जमीन जीत लेलकनि शिवगंगा बला सॅ। सावधान रहब भाइजी ! अइ बेर ओ अहूँ सॅ कसि के ओसूल करत।’
'एह ! हम पहिनहिं सॅ सतर्क छी। हम साफ-साफ कहि देलियै कि हम तोहर जाल मे फंसै बला नहि छियौक। एहेन यदि काबिल छें तऽ हमरा लोकनि चारू भाइ के ठकि के देखा ! तखनि बुझबहु जे किछु छें।'
कालिकानंदन अपन चातुर्य पर अपनहिं विहुंसि उठलाह। वातावरण खूब हल्लुक भऽ गेल छलैक। सभ गप-सप मे लागल छल। विविध व्यंजनक सुगंधि हवा मे उड़ि उड़ि के अबैत छलैक आओर सभक जठराग्नि के तीव्र सॅ तीव्रतर बना रहल छलैक।
कि तखनहिं पच्छिम कात सॅ किछु हो-हल्ला उठलैक। बच्चा सभक चिकड़नाइ आओर डराएल सहमल स्वर ! जेना किछु अनहोनी भऽ गेलैक। पोती लोकनिक स्मरण होइतहिं दुर्गेश्वरी एक्कहि बेर ठाढ़ भऽ गेलीह आओर ओम्हर जाइक लेल उद्यत भेले छलीह कि दूर सॅ दौड़ि के अबैत ऐश्वर्य पर नजरि गेलनि। ऐश्वर्य आबि के दादी के भरि पाँज पकड़ि लेलकनि। बदहवासी मे ओकर मुह सॅ बहरेलैक.............'भ्भ्भू ू ू ू ू.........त !!!!'
पाछू पाछू सभ बच्चा सभ पहंुचि गेलैक। डराएल, भौंचक्क !!
पहिने सभक गिनती भेलैक। सभ आबि गेल छलैक। आब प्रष्नक क्रम चललैक
'के देखलकै ? की देखलकै ?’
'नहि नहि.........कानू नहि.........कहू ने...........ओना कानब तऽ हमरा लोकनि कोना बुझबैक..........कहू ने, की भेलैए ?'
कालिकानंदन दुलारि पुचकारि के पूछऽ लगलखिन। ऐश्वर्य कनैत कनैत छवि दिस इशारा कऽके एक्के साँस मे कहि गेलैक
'छवि देखलकै सभसॅ पहिने ! फेर हमहूं सभ ! सभ केओ ! बापरौबाप ! हमरा सभके खाइये जइते ! भुतनी छलैक मइयाँ जी ! भुतनी छलै यै !
छवि भागि के अपन धाय मन्ना के कोरा मे नुका गेल छलए। सभ बहिन मे सभ सॅ छोट छल छवि। ओकर जन्मक साल भीतरहिं अक्षय जनमि गेल छलैक। तएँ मन्ना पोसने छलैक छवि के। दूध पियेने छलैक। तएँ छवि के प्राण बसै छलैक मन्ना मे। राजमाताक सातम पौत्री होइक दुआरे छविक महत्व कम छलैक हवेली मे। मुदा आइ ओकरे महत्व भऽ गेल छलैक। भूत त वयेह देखने छलैक सभ सॅ पहिने !
'हँऽऽ.....सभ सॅ पहिने हमही देखलियै...तूँति के गाछ छै ने, ओकर बगल मे जे खटक्का दाड़िम छै ने, ओकर बगल मे जे बानर बला पिजड़ा छै ने, ओत्तै ठाढ़ छलै ! खूब पैघ छलै ! भूत छलै !’
फेर हल्ला उठलैक। अइ बेर पूब दिस सॅऽ। नित्यरमा बेहोश भऽ गेल छलीह। दीर्घ प्रतीक्षारत सासु-ननदि लोकनि के अपन नव केशविन्यास देखेबाक उत्कंठा, बीच सभा मे पति के रुप-मोहित करबाक अभिलाषा, आओर झुमका हेरेनाइ सॅ भेटनाइ तक के उपाख्यान सुनेबाक व्यग्रता लेने नित्यरमा आबिये रहल छलीह कि कान मे पड़लनि........भूउउ...त। ठामहि बेहोश भऽ के खसि पड़लीह। मनोरमा दौड़ि के गेलीह। जलक छींट दऽ दऽके होश मे अनलखिन।
एम्हर फेर छविके खिस्सा आगू बढ़लैक
’जनैत छी ? एकदम कारी छलैक, उज्जर नूआ पहिरने छलै.....धब धब उज्जर ! जेहेन मन्ना के छै ! बापरौ ! केहेन दन मुँह छलै, ठीक जेहेन भूत होइ छै........एत्तेक टा के नथिया पहिरने छलै !
’हँ ! हँ ! ऐश्वर्य के मोन पड़लैक।
’एत्तेक टा के नथिया ! ठीक जेना काकीजी पहिरैत छथिन, तहू सॅ पैघ........खूब पैघ !
छवि बजैत रहल
’जनैत छी ! भूत जे छलै ने.........नहि नहि........भुतनी जे छलै ने ? चंदन बहिन के बजबैत छलै! ”चन्नन चन्नन’’ दू बेर बजौलकै नकिया के!
आब चंदन पुक्की फाड़िके कान लगलै। डऽर पैस गेलै ओकरा। भुतनी के कोन ठेकान ? ज ओकरा खा जेतियै.....तखन ? तखन की हेतियै ?
”दुर बताहि, भूत तूत किछु नहि होइ छैक। चुप भऽ जो.....नहि कानी....’
देवीनंदन भतीजी के कोर मे उठा लेलखिन। एखनि धरि दुर्गेष्वरी चुप छलीह। गंभीर भऽ के बजलीह
”किछु तऽ छैक। छौंड़ी सभ आंखि सॅ देखलकै ए। बच्चा सभ फुसि नहि कहत। पता करु जे की बात छैक। किच्छु ने किच्छु अवश्य छैक।’
ओ ठीके कहैत छलखिन। बच्चा सभ ने अबोध छलै, किछु आनो देख के डरा गेल हेतै। मुदा ऐश्वर्य आओर अभय तऽ बारह तेरह बरखक छलै, ओकरा सभ के तऽ भ्रम नहिये भेल हेतैक।
यशोमाया कतेक काल धरि एहि कांड सॅ विलग रहितथि। बजलीह
”मोन अछि ? पुरना हवेली में एक बेर बड़ जोर भूतक उपद्रव भेल छलैक। जखनि ने तखनि पैसाक बरसात होइक ”ठन ठना ठन“। बाद में तऽ पाथर खसऽ लगलै। आइ एतऽ, तऽ काल्हि ओतऽ, कतेक झाड़ल फूकल गेल! सब बेकार। बुढ़बा तांत्रिक के जे भूत उठा उठा के पटकलकन्हि से तऽ हम सभ अप्पन आंखि सॅ देखलियैक। मुदा जइ राति प्रेममायाक जुट्टी काटि लेलकनि, ददाजी ड्योढ़ी सॅ उपटि जाइ ले विवश भ गेलाह......’
बिच्चहि मे ऐश्वर्य चिचिया उठलैक
“मइयाँ जी! मइयाँ जी! भुतनी हमर ओढ़नी फाड़ि के लऽ गेल यै मइयाँ जी! आब हम मरि जाएब यै मइयाँ जी!’
ऐश्वर्य दाइक कामदार ओढ़नी आधा सॅ निपत्ता छलैक। आधा भाग घघरी सॅ भूलैत छलैक!
अखनि धरि पुरूष वर्ग सहज छल। मुदा आब खलबली मचि गेलैक। एक्कहि बेर ओ लोकनि असंयत भऽ गेलाह। शिवनंदनक हुकुम पर सिपाही सभ जाँच पड़ताल में लागि गेल। ओ अपनहुं भाइ सभक संग बंदूक लऽ के सावधान भऽ गेलाह।
दृश्ये बदलि गेलै। सिंह दरवज्जा बाटे एनाइ जेनाइ पर रोक लगा देल गेलैक। किलाक चाहरदिवारी पर चढ़ि-चढ़ि के संतरी सभ एम्हर ओम्हर नजरि दौड़बऽ लागल।
आगू बला गाछक झुरमुट में किछु आहट भेलैक। राजा कालिकानंदन कड़कि के पूछलखिन 'के ? के थीक ओतऽ ?“
बंदूक तानि के फेर पुछलखिन 'के छी ?'
झाड़क पाछू सॅ एकदम चीन्हल जानल स्वर सुनबा में आएल।
”कल्याण हो, कल्याण हो’’
आओर जे दृष्टिगोचर भेलै से सर्वथा कल्पनातीत छलैक
भुतनी मूर्खराज ! आ कि मूर्खराज भुतनी !
एक मे दू रूप। भुतनीक माथ पर जूताक मुकुट! हाथ मे सजमनि वला राजदंड! आओर नाक में विशाल नथिया!
सोझे आबि के राजमाताक पऐर में खसि पड़लन्हि।
’दोहाइ सरकार! हम छी मूर्खराज! अभय दान! अभय दान मिलए हजुर!
किहु क्षण धरि अचंभित रहि गेलीह राजमाता। फेर आस्ते सॅ मुसकि उठलीह। राजाक दिस देखलनि। ओहो मुसकि रहल छलाह। तैयो एक बेर फेर बंदूक तानि लेलखिन। बनौटी क्रोध में कहलखिन
”पाजी छह तों। एहनो मसखरी होइत छैक! जान सॅ हाथ धो लितह आइ! हम जे कहलियैक जे चारू भाई के ठकि के देखा तऽ तों की बुझलहक ?.......जे तों रानी लोकनिक बीच में ?........ अइठाम ?........ खैर......... जीत त तों गेलह! मांगऽ की मंगैत छह!........ मुदा पहिने सभ सॅ माफी तऽ मांगह........ शएतान कहीं के!’
आदेश मिलैक संग एक बेर फेर राजमाताक पएर मे घोलटि गेल मूर्खराज। राजा के सेहो दंडवत केलकन्हि। तकर बाद तऽ ओकर आंखि चमकऽ लगलैक। अपरिमित लाभक आसार सॅ आश्वस्त भऽ के ओ सभक पएर पर धाँइ धाँइ खसऽ लागल। ओंघड़ा ओंघड़ा के सभ के हंसबऽ लागल।
सभक नजरि बचा के राजा, नित्यरमा दिस तकलन्हि। बेहोशी अओर दुपहरियाक रौद सॅ रक्ताभ भेल नित्यरमाक रूप बड़ नीक लगलिन्ह हुनका।
दुर्गेश्वरी आदेश देलखिन
’थारी लगबै जाउ आब’
---------------------------
Posted by girijanand sinha at 7:29 AM
No comments:
Subscribe to: Post Comments (Atom)


text:
Thursday, June 7, 2012
साझी :: जगदीश प्रसाद मण्डल
गामक पहिल घटना तँए गाममे विचित्र हलचल भोरेसँ उठि गेल। उठबो केना ने करैत, अखन धरि तँ इतिहासो यएह कहलक आ समाजो सएह। मुदा घटना बदलने इतिहासक रस्तो बदलि जाइ छै आ वहिला समाज सेहो वाह पकड़ै छै। विचित्र हलचलक कारण भेल विचित्र घटना। विचित्रक कारण भेल चित्र-विचित्र बनि गेल। तँए गामक सबहक मनकेँ कुचित्र-सुचित्र बनबए लगल। जते जेकर रंग-गाढ तेहेन तेकर चित्र गढ़गर। तँए एक रंगाह नै भेने आरो बेसी हलचल। मनक प्रेम तँ तखन ने बढ़ै छै जखन अनुकूल प्रेमी भेटै छै। प्रेमियो कि कोनो एक्के रंगक होइए जे ओहीपर नजरि पड़तै आ नजरि पड़िते धारक पानि जकाँ मोटाए लगतै। जँ से नै हेतै तँ जेहो छै तइमे सँ किछु रौदमे उड़तै, किछु धरती पीतै आ किछु लोको घटौतै। जहिना बिलंबसँ चलैवाली गाड़ी टीशने-टीशन विलमैते चलै छै, भलहिं कुमेल भेने रस्ता-बाटमे छोड़ि आन-आन दौड़ैत चलैए। ओना गामक विचित्र घटना देखि सबहक मन उड़ैत मुदा जिनगीक काज पकड़ि-पकड़ि हटबैत गेल। कतबो हटल तैयो तँ बाकिये रहि गेल। सोलहन्नी नहिये हटल। नहिये हटल तँ कि हेतै? आधासँ बेसी तँ रहिये गेल, तँए बहुमते सँ ने समाज देश सभ चलै छै। तखन गामेमे कोन उनटन भऽ गेलै जे गाम-समाज नै चलतै। लेकिन गामो तँ सोलहन्नी नहिये मरि गेल जे कियो नामो लइबला नै रहतै। से तँ अछिये। सेहो तेहेन अछि जे हजार कानकेँ एक्के बेर भरि देत। जहिना पूजा करब काज छी तइसँ कि हल्लुक काज फूल तोड़ब छी। जखन नै छी तखन किअए दुनू दू रंग हेतइ।
चौबट्टी परक इनारक चलती सभसँ बेसी भऽ गेल। नवकी पनिभरनी सभ थैर-गोबर छोड़ि-छोड़ि पहिने पानिये भरए इनारपर पहुँचि गेल। मुदा तँए कि पुनियो दादी आ घुरनियो दीदी ओहने अगुताएल जे पहिने पानिये भरए पहुँचती। एक तँ बेटा-पुतोहुकेँ डाकनि देतीह जे ऐसँ निपुत्रे नीक। ने तँ ऐ चौथापनमे अपने घैल उठाबी। तहूमे नवका आगि गाममे पजड़ल। माघमे अनको धधगड़ घूर भेटए तँ ओकरा छोड़ि देब बेवकुफिये छी, भलहिं अपनो धिया-पुता किअए ने घरमे कठुआए। ओना दुनू गोटेक घर इनारसँ बहुत हटल नै मुदा लग-दूर कोन बात भेल? लगोक बाटमे दसटा गप करैबला भेटल तँ बेसिये समए लागत आ नहिये भेटने दूरो लग भऽ जाइ छै। सएह दुनू गोरे, पुनियो दादी आ घुरनियो दीदीकेँ भेलनि। जबाबदेहियो तँ कम नहिये छन्हि अनकर बातसँ ऊपर उठा अपन बात नै रखती तँ पुनिया दादी आ घुरनी दीदी कथीक। तइसँ नीक तँ नवकी जे कमसँ कम अपनो हित-अपेछित रसगर बात बजै छथि।
संजोग तँ संजोगे छी। चाहै काज करैक संजोग हुअए आकि भोज खाइक, नीके होइ छै। भलहिं ओ चालि बदलि कुसंजोगे किअए ने भऽ जाए। पूबसँ पुनिया दादी आ दछिनसँ घुरनी दीदी पहुँचली। पुनिया दादी घुरनी दीदीसँ जेठ। तँ जेठक आदर करैत घुरनी दीदी इनारपर चढ़ैसँ पहिने स्वागत करैत पुनिया दादीकेँ टूसि देलखिन-
“जहिना पावनि दिन परिवार हड़बड़ा जाइत तहिना दादीकेँ देखै छिअनि?”
अपन स्वागत देखि पुनिया दादीक मन खुशीसँ खुशिया गेलनि। टुटल दाँतक मुँहसँ मुस्की दिअए लगलखिन। अखन धरि पुनिया दादीकेँ धेनहि जे गामक बात हमरा छोड़ि दोसर बुझबे ने करैए। भलहिं सात पुतोहु हाथे मारि-गारि किअए ने खाथि होथि। पहिने तँ आँखि उठा इनार दिसि तकलनि तँ बूझि पड़लनि जे जिज्ञासु बेसी अछि। घुरनी दीदी दिस देखैत बजली-
“गै घुरनी, कहुना भेलेँ ते बेटिये भेलेँ, आइ-काल्हिक नव-नौतुक हमर-तोहर बात सुनतौ। देह देखि सभ अपने-मोटाएल अछि। मुदा तोरा नै कहबो से केहेन हएत?”
जिज्ञासा भरैत घुरनी दीदी मलसारि दैत बाजलि-
“कोनो तेहेन गप छन्हि दादी।”
पुनियाकेँ सभ दादी कहैत आ घुरनीकेँ दीदी। ओना उमेरो हिसाबसँ उचिते छलैक। मुदा दुनू गामक पुतोहुए बनि गाम आएल रहथि। दीदीक आदरसँ दादी आरो अह्लादित होइत। जहिना संज्ञाक संग सर्वनाम, विशेषण आदि सभ अगुआ-पछुआ बनि रथकेँ खिंचैत तहिना दादीक मनमे सेहो उठलनि। सोझे बजैसँ नीक बूझि पड़लनि जे अलंकार-छन्द बनबे किअए कएल जखन ओकर बेवहारे नै हेतै। अलंकार शैलीमे गामक चौहद्दी बान्हि बाजए लगलीह-
“एहेन अतहतह ते एक गामक के कहए जे परोपट्टामे कतौ ने देखै छी, जे.......।”
दादीकेँ िवह्वल होइत दीदीक जिज्ञासा तेज भेलनि। लपकि कऽ पुछलखिन-
“से की, से की दादी?”
जहिना, आमक गाछक डारि-गाछ पाकल आम देखि झमाड़ि-झमाड़ि डोला पाकल आम खसबए चाहैत, मुदा डोलौनिहार ई नै बूझि पबैत जे पाकले खसत आ काँच नै खसत। हँ एहनो होइ छै जे बेसी पाकलक डंटीक रस सूखने असानीसँ खसैत मुदा जे डमहा पाकल छै ओ तँ ओहिना छै जहिना डमहा काँच होइ छै। तहिना दादीक मन छगुन्तासँ छनकैत जे एहेन तँ कतौ ने भेल से गाममे केना हएत? मुदा भऽ तँ गेल।
भेल ई जे ज्ञानचन काकाकेँ तीन बेटा आ दू बेटी छन्हि। तीनू बेटा पढ़ि-लिखि कऽ आने जकाँ नोकरी करए गाम छोड़ि देलनि। भीन भऽ गेलखिन कि साझियेमे से नै कहि। मुदा ज्ञानचन काकाकेँ एको पाइ मदति नै केलखिन। ओना तीनू भाँइ उपरा-उपरी पढ़लो-लिखल आ नीक नोकरियोमे। पहिल बेटी डाॅक्टर पतिक संग सेहो बाहरे रहै छथिन। छोट बेटी वैधव्य भऽ गेलखिन। असमए बेटीकेँ विधवा भेने ज्ञानचन काकाकेँ जबरदस धक्का मनमे लगलनि। अपनोसँ बेसी काकीकेँ लगलनि। एहेन कोन माइक छाती हएत जे अपने सुहागिन आ बेटीकेँ वैधव्य देखए चाहत। मुदा उपाइये की? दुखक तँ सभसँ पैघ दवाइ नोर छी। जते नोर झड़त तते भारी दुख मेटाएत।
जहिना रहीक संग मक्खन, छाहली मोहि आगिपर लोहियामे चढ़ा घी बड़कौल जाइत से दादीकेँ बड़कौले ने होन्हि तँए क्षुब्ध रहथि। बजलीह-
“आब तँ अपनो उमेर ढेरी भेल तइपर नाना जनम एहेन काज नै देखने छलौं से गाममे देखै छी।”
दादीक बात सुनिनिहारकेँ आरो जिज्ञासा बढ़ा देलकनि। एक्के-दुइये सभ पनिभरनी एक्के बरे दादीपर जोर देलकनि। थकथकाइत दादी बजए लगलीह-
“ज्ञानचनक तीनू बेटा रूपचन, गुनचन विचारचनकेँ जखन नोकरी छुटलनि तखन गाम आबि साझी भऽ गेलखिन।”
दादीक उत्तरसँ संतुष्ट नै भऽ दादीक जबाबसँ दीदीकेँ संतोष नै भेलनि। पूरब प्रश्न केलखिन-
“तइसँ पहिने भीन भेल छेलखिन?”
दीदीक प्रश्नसँ दादीकेँ क्रोध उठलनि बजलीह-
“जेना लोक केबाड़ चौकी काटि-काटि बॅटबारा करैए तेना होइतै, तखन तँ बुझितहक। आकि मनुखकेँ इशारा होइ छै। मझिला बेटा अपन बेटीक बिआहमे चालीस लाख रूपैया खर्च केलकै, मुदा छोटका भाएकेँ पाइ नै देलकै तँ नून-तेल लगा केलक। कि यएह सझिया भैयारी छिऐ।”
दीदी- “तखन तँ कमाइयो ने सबहक सभ रंग हेतै। ओ केना मिलाओत।”
दादी- “सएह ने देखहक। जेकरे बेसी दै सएह पहिने कहलकै जे हमरा एत्ते अछि। सभ मिला कऽ परिवार चलौ।”
Subscribe to: Post Comments (Atom)


text:
पटना। 29 सितम्बर। पूरा बिहार म' नवरात्रा केर धूम मचल अछि। मुदा पटना के नवरात्रा किछु खास होयत अछि, ऐहिक पाछा रंगारंग कार्यक्रम अछि। जता बड़का - बड़का अभिनेता आओर अभिनेत्री शिरकत करैत छथि। कैल्हि गांधी मैदान म' आयोजित दशहरा महोत्सव म' अभिनेत्री अमीषा पटेल पहुंचली।
गांधी मैदान म' आयोजित दशहरा महोत्सव म' अमीषा पटेल लोग सभक संग डांडिया आओर गरबा खेलली। फिल्म अभिनेता गुलशन ग्रोवर सेहो पटना महोत्सव म' शामिल भ' महोत्सव क' आओर रंगीन बना देलनि। गुलशन ग्रोवर के डायलॉग पर लोग सभ खूब तालि बजबैत नजैर अएलनि। गुलशन ग्रोवर लोग सभके नवरात्रि केर शुभकामना दैत कहलनि कि पटना आएब हम धन्य भ' गेलहुँ।


text:
विभागकेँ निदेशक डॉ. घनश्याम मिश्र कहलनि जे महासचिव पद पर निशा कुमारी आ संयुक्त सचिव केर पद लेल रिंकू कुमारी पहिनेसँ निर्विरोध चुनि लेल गेल छलीह। ओतहि अध्यक्षक पद लेल पंकज कुमार झा तीन भोंटसँ, उपाध्यक्षक लेल मुरारी कुमार चौधरी 21 भोंटसँ, प्रतिनिधिकेँ लेल आशीष कुमार झा 23 भोंटसँ, कोषाध्यक्षक लेल सुज्जवल कुमार चौधरी 34 भोंटसँ अपन समकक्ष प्रतिद्वंद्वीसँ आगाँ रहलथि। चुनाव नतीजाक घोषणा होइते परिसरमे रंग-गुलाल उड़ैय लागल। जमिकय नारेबाजी सेहो कएल गेलैक। जीतल छात्र-छात्रा सभमे खुशीक लहैर उमैर पड़ल छल।
एम्हर आब सबहक नजैर विश्वविद्यालय स्तर पर होबै बला चुनाव पर टिकल अछि जाहिमे बहुतरास छात्रसंगठन अपन खूब पसीना बहा रहल छे संगहि दिन-राति एक कय जिजानसँ लागल अछि।


text:
मौका छल मैथिलीक लोकप्रिय गीतकार सुधीर कुमार जीक गीत रचना संसार पर आयोजित सुर समादक. मैलोरंग के तरफ सं भेल एहि आयोजन मे मैथिलीक
तमाम गायक-गायिका मौजूद छलाह.
सुधीर जी करीब चारि सय गीत लिख चुकल छथिन्ह आओर करीब-करीब मिथिलाक सभ गायक हिनकर गीत गाबि चुकल छथिन्ह. मुदा जेना कि होएत अछि हम सभ गायक-गायिका आ नायक-नायिका के जानैत छी... सुधीर जीक नाम सं अपरिचित छलहुं.
एहि के लेल मैलोरंग बधाई के पात्र अछि जे सुधीर जीके केंद्र मे राखि एहि कार्यक्रम के एतेक नीक ढंग सं कएल गेल. सुधीर जी काफी युवा आओर जोश सं भरल छथिन्ह.
सुधीर जी कहलखिन्ह जे हमरा तं एहि क्षेत्र सं जुड़ल सभ लोक जानिते छी... आब अहां सभ के नव-नव लोक के...नव-नव गीतकार के मौका देबाक चाही. मैथिली के नव-नव गीतकार के जरूरत अछि. अहां सभ हुनका सभ के प्रोत्साहन दिऔ.
सुर समाद के शुरुआत सुधीर जीक लिखल बिहार गीत सं भेल. एहि पर नृत्य सेहो भेल... तनीशा ...बॉबी आओर ज्योति बड़ नीक नृत्य कएलीह.
एहिके बाद देवानंद जी सरस्वती वंदना आओर दूध रोटी गूड़ि कs खुआ दे गएलाह. देवानंद जीक आवाज मे बड़ मिठास छनि. सरस्वती वंदना सं माहौल एकदम भक्तिमय भ गेल.
एहि के बाद दर्शक सभ के जोश मे भरि देलाह विकास झा जी... हिनकर दिल्ली...मंबई असम वाला गाना पर लोक सभ झूमि उठलाह.
दर्शक के झूमाबय के क्रम अंजू झा जी सेहो जारी रखलीह. हिनकर खनकैत आवाज सं श्रोता सभ मंत्रमुग्ध भ गेलाह.
एहि के बाद अएलाह धनिक लाल मंडल जी. हमरा हिनका सुनय के कहिओ मौका नहि मिलल छल. बड़ नीक गाबय छथिन्ह धनिक लाल मंडल जी. एकटा बात सेहो पता चलल जे धनिक जी आई तक जतेक गीत गएलखिन्ह ओ सभ सुधीर जीक लिखल छलन्हि.
ओना हमरा एहि कार्यक्रम मे जाए के एक कारण सुरेश पंकज जीके सुनय के छल मुदा कोनो कारण से ओ नहि आबि सकलखिन्ह. सुरेश पंकज जीक हम प्रशंसक मे सं छी. कइटा कार्यक्रम मे हुनका सुनय लेल मिलल अछि ओ श्रोता के एकदम सं बांधि क राखि दैत छथिन्ह. सुरेश पंकज जी... हरिनाथ झा जी...कुंज बिहारी जी के बेसि सुनय लेल मिलल अछि हमरा.
कार्यक्रम बड़ नीक भेल. एहन कार्यक्रम सभ होएत रहबाक चाही. एहि लेल मैलोरंग नीक काज करि रहल अछि.
मैलोरंग के संग एकटा नीक बात इहो अछि जे कार्यक्रम समय पर शुरू करय के कोशिश करय छथिन्ह. एहि सं लोक अघाय नहि छथिन्ह. मुदा एहि गर्मी मे जगह के चयन कनि खटकल. राजेन्द्र भवन पहुंचय लेल जिनका पास घोड़ा-गाड़ी नहि छनि हुनका कनि पैदल चलय पड़य छनि आओर अगर एहि ठाम किछ हल्का खाय-पीबय चाही त ओकर व्यवस्था आसपास नहि देखायत अछि.
लोकेशन के हिसाब सं मंडी हाउस बेस्ट अछि आओर मैलोरंग के अगिला कार्यक्रम सेहो मंडी हाउस मे होबए जा रहल अछि. मुदा ओहि मे अखन टाइम अछि.


text:
विदेह’ १५ जुलाई २००८ ( वर्ष १ मास ७ अंक १४ ) एहि अंकमे अछि:-
श्री रामाश्रय झा ‘रामरंग’ (१९२८- ) प्रसिद्ध ‘ अभिनव भातखण्डे’ केर जीवन आऽ कृतिक विषयमे विस्तृत निबंधक अगिला भाग विदेहक संगीत शिक्षा स्तंभमे। गजेन्द्र ठाकुर द्वारा लेल गेल साक्षात्कार सहित।
.संपादकीय २.संदेश:
१. नाटक नो एंट्री: मा प्रविश श्री उदय नारायण सिंह ‘नचिकेता’
मैथिली साहित्यक सुप्रसिद्ध प्रयोगधर्मी नाटककार श्री नचिकेताजीक टटका नाटक, जे विगत २५ वर्षक मौनभंगक पश्चात् पाठकक सम्मुख प्रस्तुत भ’ रहल अछि। सर्वप्रथम विदेहमे एकरा धारावाहिक रूपेँ ई-प्रकाशित कएल जा रहल अछि। पढ़ू नाटकक चारिम कल्लोलक पहिल खेप।
महत्त्वपूर्ण सूचना: श्रीमान् नचिकेताजीक नाटक “नो एंट्री: मा प्रविश” केर ‘विदेह’ मे ई-प्रकाशित रूप देखि कए एकर प्रिंट रूपमे प्रकाशनक लेल ‘विदेह’ केर समक्ष “श्रुति प्रकाशन” केर प्रस्ताव आयल छल, एकर सूचना ‘विदेह’ द्वारा श्री नचिकेताजीकेँ देल गेलन्हि। अहाँकेँ ई सूचित करैत हर्ष भए रहल अछि, जे श्री नचिकेता जी एकर प्रिंट रूप करबाक स्वीकृति दए देलन्हि। एहिसँ संबंधित नवीनतम सूचना पाठककेँ ‘विदेह’क सूचना-सम्पर्क-अन्वेषण स्तंभमे भेटैत रहतन्हि।
नो एन्ट्री मा प्रविश (४ अकीिय मैथिली नाटक)
(c) श्री उदय नारायण सिंह “नचिकेता”
प्रकाशक: श्रुति पब्लिकेशन (एहि पुस्तकक ISBN No. शीघ्र ‘विदेह’क सूचना-सम्पर्क-अन्वेषण स्तंभमे देल जायत)
२. गद्य –
अ.१. कथा कनियाँ-पुतरा- श्री सुभाष चन्द्र यादव २. प्रबन्ध- डॉ पालन झा (साहेब रामदास)
आ. आध्यात्म- श्री मैथिलीपुत्र प्रदीप २. दैनिकी- ज्योति
इ. उपन्यास सहस्रबाढ़नि (आगाँ)
ईशोध लेख: मायानन्द मिश्रक इतिहास बोध (आगाँ)
संगमे श्री मायानन्द मिश्रजीसँ डॉ शिवप्रसाद यादवजी द्वारा लेल गेल साक्षात्कार।
३. पद्य
विस्मृत कवि स्व. रामजी चौधरी,गजेन्द्र ठाकुर
श्री गंगेश गुंजन ज्योति झा चौधरी
महाकाव्य महाभारत (आगाँ)
४.. संस्कृत मैथिली शिक्षा(आगाँ)
श्री आद्याचरण झा
५. मिथिला कला(आगाँ)
६.पाबनि-संस्कार- तीर्थ – पंचदेवोपासक भूमि मिथिला–डॉ प्रफुल्ल कुमार सिंह ’मौन’
रक्षा-बन्धनपर विशेष नूतन झा (मिथिलाक पाबनि-तिहारक कैलेंडर)
७. संगीत शिक्षा -श्री रामाश्रय झा ‘रामरंग’
८. बालानां कृते- १.नैका बनिजारा २. देवीजी (भाग तीन)
९. पञ्जी प्रबंध (आगाँ) पञ्जी-संग्राहक श्री विद्यानंद झा पञ्जीकार (प्रसिद्ध मोहनजी )
१०. संस्कृत मिथिला
११. पोथी समीक्षा: पंकज पराशर: समयकेँ अकानैत
१२.मैथिली भाषापाक
१३. रचना लेखन (आगाँ)
14. VIDEHA FOR NON RESIDENT MAITHILS (Festivals of Mithila date-list)-
1.Videha Mithila Tirbhukti Tirhut…
2.The Comet-English translation of Gajendra Thakur’s Maithili Novel Sahasrabadhani by Jyoti
महत्त्वपूर्ण सूचना:(१) विस्मृत कवि स्व. रामजी चौधरी (1878-1952)पर शोध-लेख विदेहक पहिल अँकमे ई-प्रकाशित भेल छल।तकर बाद हुनकर पुत्र श्री दुर्गानन्द चौधरी, ग्राम-रुद्रपुर,थाना-अंधरा-ठाढ़ी, जिला-मधुबनी कविजीक अप्रकाशित पाण्डुलिपि विदेह कार्यालयकेँ डाकसँ विदेहमे प्रकाशनार्थ पठओलन्हि अछि। ई गोट-पचासेक पद्य विदेहमे नवम अंकसँ धारावाहिक रूपेँ ई-प्रकाशित भ’ रहल अछि।
महत्त्वपूर्ण सूचना:(२) ‘विदेह’ द्वारा कएल गेल शोधक आधार पर मैथिली-अंग्रेजी आऽ अंग्रेजी-मैथिली शब्द कोश (संपादक गजेन्द्र ठाकुर आऽ नागेन्द्र कुमार झा) प्रकाशित करबाओल जा’ रहल अछि। प्रकाशकक, प्रकाशन तिथिक, पुस्तक-प्राप्तिक विधिक आऽ पोथीक मूल्यक सूचना एहि पृष्ठ पर शीघ्र देल जायत।
महत्त्वपूर्ण सूचना:(३) ‘विदेह’ द्वारा धारावाहिक रूपे ई-प्रकाशित कएल जा’ रहल गजेन्द्र ठाकुरक ‘सहस्रबाढ़नि'(उपन्यास), ‘गल्प-गुच्छ'(कथा संग्रह) , ‘भालसरि’ (पद्य संग्रह), ‘बालानां कृते’, ‘एकाङ्की संग्रह’, ‘महाभारत’ ‘बुद्ध चरित’ (महाकाव्य)आऽ ‘यात्रा वृत्तांत’ विदेहमे संपूर्ण ई-प्रकाशनक बाद प्रिंट फॉर्ममे प्रकाशित होएत। प्रकाशकक, प्रकाशन तिथिक, पुस्तक-प्राप्तिक विधिक आऽ पोथीक मूल्यक सूचना एहि पृष्ठ पर शीघ्र देल जायत।
महत्त्वपूर्ण सूचना (४):महत्त्वपूर्ण सूचना: श्रीमान् नचिकेताजीक नाटक “नो एंट्री: मा प्रविश” केर ‘विदेह’ मे ई-प्रकाशित रूप देखि कए एकर प्रिंट रूपमे प्रकाशनक लेल ‘विदेह’ केर समक्ष “श्रुति प्रकाशन” केर प्रस्ताव आयल छल, एकर सूचना ‘विदेह’ द्वारा श्री नचिकेताजीकेँ देल गेलन्हि। अहाँकेँ ई सूचित करैत हर्ष भए रहल अछि, जे श्री नचिकेता जी एकर प्रिंट रूप करबाक स्वीकृति दए देलन्हि।
नो एन्ट्री मा प्रविश (४ अकी य मैथिली नाटक) (c) श्री उदय नारायण सिंह “नचिकेता”
प्रकाशक: श्रुति पब्लिकेशन (एहि पुस्तकक ISBN No. शीघ्र देल जायत)
महत्त्वपूर्ण सूचना (५): मैथिली लोक रंग (मैलोरंग) संस्था द्वारा ६ अगस्त २००८ केँ श्रीराम सेन्टर, मण्डी हाउस, नई दिल्लीमे साँझ साढ़े छ बजेसँ राति ९ बजे धरि मैथिली नाटक-गीत-संगीत संध्याक आयोन भए रहल अछि। फेर ७ सितम्बर २००८ केँ मिथिलांगन संस्था द्वारा श्रीराम सेन्टर, मण्डी हाउस, नई दिल्लीमे साँझ पाँच बजेसँ मैथिली नाटक-गीत-संगीत संध्याक आयोजन होएत।
विदेह (दिनांक १५ जुलाई २००८)
१.संपादकीय २.संदेश
१.संपादकीय वर्ष: १ मास: ७ अंक:१४
मान्यवर,
विदेहक नव अंक (अंक १४, दिनांक १५ जुलाई सन् २००८) ई पब्लिश भऽ गेल अछि। एहि हेतु लॉग ऑन करू http://www.videha.co.in |
एहि अंकमे नचिकेताजीक नाटक नो एंट्री: मा प्रविश चारिम कल्लोलक पहिल खेप ई-प्रकाशित भ’ रहल अछि। गगे श गुंजन जीक पद्य आऽ विस्मृत कवि रामजी चौधरीक अप्रकाशित पद्य सेहो ई-प्रकाशित भए रहल अछि। श्री मौन जी, मैथिलीपुत्र प्रदीप, श्री सुभाषचन्द्र यादव, श्री पालन झा आऽ श्री आद्याचरण झा जीक रचना सेहो ई-प्रकाशित कएल गेल अछि।
श्री मायानन्द जीक इन्टरव्यू लेलन्हि श्री डॉ. शिवप्रसाद यादव। तकर पहिल भाग सेहो प्रस्तुत अछि।
शेष स्थायी स्तंभ यथावत अछि।
अपनेक रचना आऽ प्रतिक्रियाक प्रतीक्षामे। वरिष्ठ रचनाकार अपन रचना हस्तलिखित रूपमे सेहो नीचाँ लिखल पता पर पठा सकैत छथि।
गजेन्द्र ठाकुर
३८९, पॉकेट-सी, सेक्टर-ए, बसन्तकुंज,नव देहली-११००७०.फैक्स:०११-४१७७१७२५
ggajendra@videha.co.in ggajendra@yahoo.co.in
२.संदेश
१.श्री प्रो. उदय नारायण सिंह “नचिकेता”- जे काज अहाँ कए रहल छी तकर चरचा एक दिन मैथिली भाषाक इतिहासमे होएत। आनन्द भए रहल अछि, ई जानि कए जे एतेक गोट मैथिल “विदेह” ई जर्नलकेँ पढ़ि रहल छथि।
२.श्री डॉ. गंगेश गुंजन- “विदेह” ई जर्नल देखल। सूचना प्रौद्योगिकी केर उपयोग मैथिलीक हेतु कएल ई स्तुत्य प्रयास अछि। देवनागरीमे टाइप करबामे एहि ६५ वर्षक उमरिमे कष्ट होइत अछि, देवनागरी टाइप करबामे मदति देनाइ सम्पादक, “विदेह” केर सेहो दायित्व।
३.श्री रामाश्रय झा “रामरंग”- “अपना” मिथिलासँ संबंधित…विषय वस्तुसँ अवगत भेलहुँ।…शेष सभ कुशल अछि।
४.श्री ब्रजेन्द्र त्रिपाठी, साहित्य अकादमी- इंटरनेट पर प्रथम मैथिली पाक्षिक पत्रिका “विदेह” केर लेल बाधाई आऽ शुभकामना स्वीकार करू।
५.श्री प्रफुल्लकुमार सिंह “मौन”- प्रथम मैथिली पाक्षिक पत्रिका “विदेह” क प्रकाशनक समाचार जानि कनेक चकित मुदा बेसी आह्लादित भेलहुँ। कालचक्रकेँ पकड़ि जाहि दूरदृष्टिक परिचय देलहुँ, ओहि लेल हमर मंगलकामना।
६.श्री डॉ. शिवप्रसाद यादव- ई जानि अपार हर्ष भए रहल अछि, जे नव सूचना-क्रान्तिक क्षेत्रमे मैथिली पत्रकारिताकेँ प्रवेश दिअएबाक साहसिक कदम उठाओल अछि। पत्रकारितामे एहि प्रकारक नव प्रयोगक हम स्वागत करैत छी, संगहि “विदेह”क सफलताक शुभकामना।
७.श्री आद्याचरण झा- कोनो पत्र-पत्रिकाक प्रकाशन- ताहूमे मैथिली पत्रिकाक प्रकाशनमे के कतेक सहयोग करताह- ई तऽ भविष्य कहत। ई हमर ८८ वर्षमे ७५ वर्षक अनुभव रहल। एतेक पैघ महान यज्ञमे हमर श्रद्धापूर्ण आहुति प्राप्त होयत- यावत ठीक-ठाक छी/ रहब।
८.श्री विजय ठाकुर, मिशिगन विश्वविद्यालय- “विदेह” पत्रिकाक अंक देखलहुँ, सम्पूर्ण टीम बधाईक पात्र अछि। पत्रिकाक मंगल भविष्य हेतु हमर शुभकामना स्वीकार कएल जाओ।
९. श्री सुभाषचन्द्र यादव- ई-पत्रिका ’विदेह’ क बारेमे जानि प्रसन्नता भेल। ’विदेह’ निरन्तर पल्लवित-पुष्पित हो आऽ चतुर्दिक अपन सुगंध पसारय से कामना अछि।
१०.श्री मैथिलीपुत्र प्रदीप- ई-पत्रिका ’विदेह’ केर सफलताक भगवतीसँ कामना। हमर पूर्ण सहयोग रहत।
११.डॉ. श्री भीमनाथ झा- ’विदेह’ इन्टरनेट पर अछि तेँ ’विदेह’ नाम उचित आर कतेक रूपेँ एकर विवरण भए सकैत अछि। आइ-काल्हि मोनमे उद्वेग रहैत अछि, मुदा शीघ्र पूर्ण सहयोग देब।
१२.श्री रामभरोस कापड़ि भ्रमर, जनकपुरधाम- “विदेह” ऑनलाइन देखि रहल छी। मैथिलीकेँ अन्तर्राष्ट्रीय जगतमे पहुँचेलहुँ तकरा लेल हार्दिक बधाई। मिथिला रत्न सभक संकलन अपूर्व। नेपालोक सहयोग भेटत से विश्वास करी।
१३. श्री राजनन्दन लालदास- ’विदेह’ ई-पत्रिकाक माध्यमसँ बड़ नीक काज कए रहल छी, नातिक एहिठाम देखलहुँ। एकर वार्षिक अकद जखन प्रिट निकालब तँ हमरा पठायब। कलकत्तामे बहुत गोटेकेँ हम साइटक पता लिखाए देने छियन्हि। मोन तँ होइत अछि जे दिल्ली आबि कए आशीर्वाद दैतहुँ, मुदा उमर आब बेशी भए गेल। शुभकामना देश-विदेशक मैथिलकेँ जोड़बाक लेल।
१४. डॉ. श्री प्रेमशंकर सिंह- “विदेह”क निःस्वार्थ मातृभाषानुरागसँ प्रेरित छी, एकर निमित्त जे हमर सेवाक प्रयोजन हो, तँ सूचित करी।
(c)२००८. सर्वाधिकार लेखकाधीन आ’ जतय लेखकक नाम नहि अछि ततय संपादकाधीन।
विदेह (पाक्षिक) संपादक- गजेन्द्र ठाकुर। एतय प्रकाशित रचना सभक कॉपीराइट लेखक लोकनिक लगमे रहतन्हि, मात्र एकर प्रथम प्रकाशनक/ आर्काइवक/ अंग्रेजी-संस्कृत अनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आऽ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@yahoo.co.in आकि ggajendra@videha.co.in केँ मेल अटैचमेण्टक रूपमेँ .doc, .docx आ’ .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ’ अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आऽ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक 1 आ’ 15 तिथिकेँ ई प्रकाशित कएल जाइत अछि।